title: Arber Istrefi

text: Kosovosta kaksivuotiaana Suomeen muuttanut Istrefi siirtyi vuonna 2014 Someron Voiman riveihin. Aiemmin hän oli edustanut Futsal-Kakkosen AC Stoppia. Avauskaudellaan hän sijoittui Futsal-liigan pistepörssin viidenneksi tehoin 29+16. Kaudella 2015–2016 hän voitti pistepörssin ylivoimaisesti tehden tehot 36+24. Suomen futsal-maajoukkueessa Istrefi debytoi vuonna 2015.


title: Arber Istrefi

text: Jalkapallossa Istrefi on pelannut parhaimmillaan Ykköstä FC Hämeenlinnan ja FC Espoon paidassa. Viimeisimpänä Istrefi on edustanut Kakkosen Ekenäs SC:tä kaudella 2015. Jalkapallossa Istrefi on pelipaikaltaan keskikenttäpelaaja.


title: Arber Istrefi

text: Tammikuussa 2016 Istrefi valittiin Varsinais-Suomen vuoden futsalpelaajaksi.


title: Luxemburg (kantoni)

text: Luxemburg on yksi Luxemburgin kantoneista. Kantoni jakautuu 11 kuntaan, ja sen alueella asuu 177 969 asukasta. Maan pääkaupunki Luxemburg sijaitsee Luxemburgin kantonissa.


title: Walk on Water

text: Walk on Water () on maltalaislaulaja Ira Loscon kappale, jolla hän edusti Maltaa . Se julkaistiin 17. maaliskuuta 2016. Kappaleen ovat säveltäneet ja sanoittaneet Lisa Desmond, Tim Larsson, Tobias Lundgren, Molly Pettersson-Hammar ja Losco itse.


title: Walk on Water

text: Kappale kilpaili Eurovision laulukilpailun ensimmäisessä semifinaalissa, jossa se sijoittui kolmanneksi 209 pisteellä ja pääsi finaaliin. Finaalissa se sai 153 pistettä ja saavutti sijan 12.


title: Grevenmacher (kantoni)

text: Grevenmacher on yksi Luxemburgin kantoneista. Se sijaitsee Saksan vastaisella rajalla. Grevenmacher jakautuu kahdeksaan kuntaan, ja sen alueella asuu 28 492 asukasta.


title: Diekirch (kantoni)

text: Diekirch on yksi Luxemburgin kantoneista. Se jakautuu kymmeneen kuntaan, ja sen alueella asuu 31 819 asukasta.


title: Antonio Lotti

text: Antonio Lotti (n. 1667 Venetsia – 5. tammikuuta 1740 Venetsia) oli italialainen barokkisäveltäjä, urkuri ja musiikkipedagogi, joka toimi Venetsiassa, Dresdenissä ja Wienissä. Hän teki muun muassa kolmisenkymmentä oopperaa sekä messuja. Hänen tunnetuin sävellyksensä lienee sopraanoaaria ”Pur dicesti, o bocca, bocca bella” (”Olethan sanonut, oi soma suu”) oopperasta "L’infidelta punita".


title: Antonio Lotti

text: Lotti syntyi Venetsiassa, joskin hänen isänsä Matteo toimi tuolloin kapellimestarina Hannoverissa. Vuonna 1682 Lotti alkoi opiskella Lodovico Fugan ja Giovanni Legrenzin johdolla, jotka molemmat työskentelivät Venetsian Pyhän Markuksen tuomiokirkossa. Lotti teki uransa tuon kirkon piirissä, ensin alttolaulajana (1689), sitten apulaisurkurina ja urkurina, ja vuodesta 1736 "maestro di cappellan" tehtävässä, jota hän hoiti kuolemaansa asti. Hän myös opetti Ospedale degli Incurabilissa ja kirjoitti sille musiikkia. Vuonna 1717 hän sai virkavapautta ja lähti Dresdeniin, jossa tuotettiin useita hänen oopperoitaan kuten "Giove in Argo", "Teofane" ja "Li quattro elementi", kaikki Antonio Maria Luchinin librettoihin. Muita Venetsiassa kirjoitettuja Lottin oopperoita ovat "Giustino, Trionfo dell'Innocenza, Teuzzone, Ama più che non si crede, Il comando inteso e tradito, Sidonio, Isaccio tiranno, La forze de sangue, Il Tradimento traditore di se stesso, L'Infedelità punita, Poresenna, Irene Augusta, Polidoro, Foca superbo, Alessandro Severo" ja "Il Vincitore Generossi". Dresdenissä Lotti sävelsi oopperan "Odii del Sangue delusi". Hän palasi Venetsiaan vuonna 1719, ja kuoli siellä vuonna 1740.


title: Antonio Lotti

text: Noin 30 oopperan lisäksi Lotti sävelsi messuja, kantaatteja, madrigaaleja ja instrumentaalimusiikkia. Hänen kuoroteoksensa ovat useimmiten säestyksettömiä. Hänen elämäntyötään pidetään siltana myöhäisen barokin ja kehittyvän klassismin välillä. Lottin on ajateltu vaikuttaneen Johann Sebastian Bachin, Georg Friedrich Händelin ja Johann Dismas Zelenkan tuotantoon.


title: Antonio Lotti

text: Monet Lottin sävellyksistä ovat kadonneet. Giovanni Bononcini sovitti Lottin teoksen "Duetti, terzetti e madrigali a più voci", op. l (Venetsia, 1705) ja esitti sen omissa nimissään Lontoossa 1731. Lotti kuitenkin sai todistetuksi teoksen omakseen.


title: Antonio Lotti

text: Lottin oppilaita olivat Domenico Alberti, Benedetto Marcello, Giovanni Battista Pescetti, Baldassare Galuppi, Giuseppe Saratelli ja Johann Dismas Zelenka. Hän oli naimisissa sopraano Santa Stellan kanssa.


title: Heartbeat (Justsin kappale)

text: Heartbeat () on latvialaislaulaja Justsin kappale, jolla hän edusti Latviaa . Se julkaistiin 3. helmikuuta 2016. Kappaleen on säveltänyt ja sanoittanut Latviaa vuonna edustanut Aminata Savadogo.


title: Heartbeat (Justsin kappale)

text: Kappale kilpaili Eurovision laulukilpailun toisessa semifinaalissa, jossa se sijoittui kahdeksanneksi 132 pisteellä ja pääsi finaaliin. Finaalissa se sai 132 pistettä ja saavutti sijan 15.


title: Dosdela

text: Dosdela (oikealta nimeltään Hanad Hassan, s. 15. elokuuta 1993 Helsinki) on suomalainen mediapersoona, tubettaja sekä artisti. Hassan tuli tunnetuiksi ystävänsä Seksikkään-Suklaan kanssa tehtyjen lyhyiden humorististen videoiden kautta.


title: Dosdela

text: Dosdela kuvaa ystävänsä Seksikkään-Suklaan kanssa lyhyitä hauskoja videoita Vine-, Instagram- sekä YouTube-videoiksi. Videoiden aiheina on usein maahanmuuttajat, parisuhteet, suomalaisuus sekä ajankohtaiset asiat. Osa videoista on tehty myös parodioimaan tunnettujen artistien kappaleita, esimerkiksi Draken ”Controlla” on saanut Dosdelan käsissä nimekseen ”Kontula (Conrolla 00940 Remix)”.


title: Dosdela

text: 6. toukokuuta 2016 Dosdela julkaisi ensimmäisen singlensä ”Niiku97”, jolla esiintyi myös Seksikäs-Suklaa. Kappale on Lihamyrsky-levy-yhtiön Tumma toukokuu -kampanjan ensimmäinen julkaisu. Dosdela esiintyy myös usein Mustan Barbaarin ja Prinssi Jusufin keikoilla. Lisäksi hän tekee juontajan töitä.


title: Sabancın keskusmoskeija

text: Sabancın keskusmoskeija () on Adanan kaupungissa sijaitseva, vuosina 1988–1998 rakennettu, Turkin suurimpiin lukeutuva moskeija. Se vihittiin käyttöön 18. joulukuuta 1998. Viimeistely- ja ulkotyöt saatiin valmiiksi joulukuussa 2000.


title: Sabancın keskusmoskeija

text: Pyhäkön rakennuksen ala on 6 600 neliömetriä, josta pääosa valtaa 3 600 m. Pyhäkön sisä- ja ulkoalueella on tilaa yhteensä 28 500 rukoilijalle (toisen lähteen mukaan 20 000 hengelle). Moskeijaan kuuluu kuusi vahvistetusta betonista rakennettua minareettia, joista pyhäkön nurkissa sijaitsevat neljä pääminareettia kohoavat 99 metrin korkeuteen ja edustan kaksi minareettia 75 metrin korkeuteen. Moskeijan keskuskupoli on 32 metriä leveä ja kohoaa lattiatasolta 54 metrin korkeuteen. Pyhäkkö on nimetty Turkin vauraimpiin kuuluvan Sabancı-suvun mukaan. Suvun hallitsema säätiö maksoi puolet suurmoskeijan rakennuskuluista.


title: Sabancın keskusmoskeija

text: Rakennuksen ulkomuoto muistuttaa Istanbulin Sulttaani Ahmedin moskeijaa (Sinistä moskeijaa). Sisustukseen on otettu vaikutteita Edirnen Selimin moskeijasta.


title: Sabancın keskusmoskeija

text: Moskeijan korutekstaukset on taiteillut kalligrafi Huseyin Kutlu. Moskeijan keramiikkalaatoitus on tehty Iznikin tekniikkaa käyttäen. Maalauksen ja laattakuvioiden suunnittelusta vastasi arkkitehti Nakkas M. Semih Irtes. Klassista ottomaanimoskeijoiden tyyliä noudattavat rakenteet on suunnitellut Nihat Kartal käyttäen marmoria; näitä ovat esimerkiksi syvennykset, saarnastuoli, koroketasot, pääsisäänkäynti ja muiden ovien ympäristö. Puuovet on rakentanut Ahmet Yilcay ja lasimaalausten tekijä on Abdulkadir Aydin.


title: Sabancın keskusmoskeija

text: Keskusmoskeijan jumalanpalvelukset lähetetään lähiseudulle 275 moskeijaan, jotka sijaitsevat 60 kilometrin säteellä keskusmoskeijasta.


title: Francesco Gasparini

text: Francesco Gasparini (5. maaliskuuta 1661 Lucca – 22. maaliskuuta 1727 Rooma) oli italialainen barokkisäveltäjä ja musiikkipedagogi.


title: Francesco Gasparini

text: Luccasta kotoisin ollut Gasparini liittyi Bolognan Accademia Filarmonican jäseneksi 1685 ja opiskeli sitten musiikkia Venetsiassa Giovanni Legrenzin johdolla. Hän työskenteli aluksi Roomassa vuodesta 1689 alkaen, kunnes palasi vuonna 1701 Venetsiaan. Siellä hän sai kuoromestarin viran Ospedale della Pietàssa, toimi muun muassa Domenico Scarlattin opettajana ja sävelsi noin 25 oopperaa esitettäväksi Venetsiassa.


title: Francesco Gasparini

text: Vuonna 1713 Gasparini siirtyi taas Roomaan, jossa hän sävelsi oopperoita esitettäväksi muun muassa Firenzessä, Napolissa, Torinossa ja Wienissä.


title: Francesco Gasparini

text: Valtaosa Gasparinin noin 50 oopperasta on kadonnut. Manner-Euroopan ohella oopperat "Il più fedel fra i vassalli" (“Vasalleista uskollisin”) ja "Ambleto" (”Hamlet”) saivat suosiota myös Lontoossa.


Chuxiongin yiden autonominen prefektuuri (, pinyin: Chǔxióng Yízú Zìzhìzhōu), lyhyesti Chuxiongin prefektuuri, on yille varattu autonominen prefektuuri Kiinan Yunnanin maakunnan keskipohjoisosassa. Prefektuurin pinta-ala on 29 258 neliökilometriä ja väkiluku 2,7 miljoonaa (vuonna 2010). Prefektuurin päähallintopaikka on piirikuntatason kaupunki Chuxiong, jonka keskusta sijaitsee linnuntietä noin 130 kilometriä maakunnan pääkaupunki Kunmingista länsiluoteeseen.


title: Chuxiongin yiden autonominen prefektuuri

text: Piirikuntatasolla autonominen prefektuuri jakautuu yhteen piirikuntatason kaupunkiin ja yhdeksään piirikuntaan.


title: Wenshan

text: Wenshan (, pinyin: Wénshān Shì) on piirikuntatason kaupunki Kiinan Yunnanin maakunnassa. Se on Wenshanin zhuangien ja miaojen autonomisen prefektuurin päähallintopaikka. Kaupungin pinta-ala on 2 968 neliökilometriä ja väkiluku 481 505 (vuonna 2010). kaupungin keskusta sijaitsee linnuntietä noin 220 kilometriä maakunnan pääkaupunki Kunmingista kaakkoon.


title: Wenshan

text: Wenshan muutettiin piirikunnasta piirikuntatason kaupungiksi 2.12.2010. Kuntatasolla kaupunki jakauttuu kolmeen alipiiriin, seitsemään suurkuntaan, kahteen maalaiskuntaan ja viiteen etniseen kuntaan.


title: Bemböle Cassettes

text: Bemböle Cassettes on suomalainen levy-yhtiö, joka keskittyy hiphoppiin ja punkiin sekä kokeelliseen ja elektroniseen musiikkiin. Yhtiö julkaisee nimensä mukaisesti pääosin kasetteja, mutta se on julkaissut myös joitain CD-levyjä ja 7" singlejä.


title: Bemböle Cassettes

text: Bemböle Cassettes julkaisee BMXT! eli Bemböle Mixtape -nimisiä mixtape-kasetteja, joilla esiintyy suurin osa yhtiön rap-artisteista. Yhtiön kasetit ovat yltäneet The Funkiest -levykaupan myydyimpien kotimaisten levyjen listalle, esimerkiksi BMXT 5 -mixtape oli vuoden 2015 4. myydyin ja Hirmun ja Skelen "H.I.T.S. 2" vuoden 2014 10. myydyin kotimainen äänite.


Nujiangin lisujen autonominen prefektuuri (, pinyin: Nùjiāng Lìsùzú Zìzhìzhōu) on lisuille varattu autonominen prefektuuri Kiinan Yunnanin maakunnan luoteisosassa. Prefektuurin pinta-ala on 14 703 neliökilometriä ja väkiluku 534 337 (vuonna 2010). Prefektuurin päähallintopaikka on piirikunta Lushui, jonka keskusta sijaitsee linnuntietä noin 410 kilometriä maakunnan pääkaupunki Kunmingista länsiluoteeseen.


title: Nujiangin lisujen autonominen prefektuuri

text: Prefektuuri on nimetty Nujoen (Nù Jiāng) mukaan, joka on kiinalainen nimi Salween-joelle.


text: Piirikuntatasolla autonominen prefektuuri jakautuu yhteen piirikuntatason kaupunkiin, yhteen piirikuntaan ja kahteen autonomiseen piirikuntaan.


title: Stupendemys

text: Stupendemys on sukupuuttoon kuollut suurten makeanveden kilpikonnien suku. Sen fossiileja on löydetty Etelä-Amerikan pohjoisosista, myöhäiseltä mioseenilta aivan plioseenin alkuun ajoitetuilta kallioilta, noin 6–5 miljoonaa vuotta sitten.


title: Stupendemys

text: "Stupendemyksen" kilpi oli yli 1,8 metriä pitkä ja se oli myös hyvin leveä. Ainakin 3,3 metrin arvioidulla kilven kokonaispituudella se oli suurin koskaan elänyt kilpikonna, ohittaen jopa "Archelonin".


title: Stupendemys

text: Kaksi lajia on kuvattu tähän mennessä. "Stupendemys geographicus" Venezuelasta ja "Stupendemys souzai", hieman pienempi ja hoikkarakenteisempi Brasiliasta.


title: Stupendemys

text: Painonsa auttoi "Stupendemystä" olemaan veden alla pitkiä aikoja, laiduntaen vesikasveja. Se oli luultavasti hyvin heikko uimari, kyvytön liikuttamaan ruumistaan nopeaa virtaa vastaan, ja todennäköisesti vältteli pienempiä virtoja.


title: Stupendemys

text: Kaiken kaikkiaan, ajan eläimistöössä oli monia suuria kasvinsyöjiä ja vähän terrestrisiä petoja. Elinympäristö oli enimmäkseen alavia sademetsiä jotka olivat kausittain veden alla, samoin kuin tulvatasangot ja rämeiköt. Jokien täytyi olla leveitä ja hitaasti liikkuvia.


title: Ben Smith

text: Ben Smith -nimisiä henkilöitä ovat:


title: Etapit 12–21 Italian ympäriajossa 2016

text: Etappien 12–21 tulokset Italian ympäriajossa 2016


title: Etapit 12–21 Italian ympäriajossa 2016

text: Tulokset La Gazzetta dello Sport


title: Denis Reul

text: Denis Reul (s. 29. kesäkuuta 1989 Marktredwitz, Länsi-Saksa) on saksalainen jääkiekkoilija, joka on vuodesta 2009 edustanut DEL-liigan Adler Mannheimia. Hänen pelipaikkansa on puolustaja.


title: Denis Reul

text: Oikealta laukova isokokoinen Reul pelasi 2007–2009 kaksi kautta QMJHL-junioriliigan Lewiston MAINEiacsissa, ja jälkimmäisen kauden lopussa viisi AHL-ottelua Providence Bruinsissa.


title: Denis Reul

text: Reul on edustanut Saksaa neljissä miesten MM-kilpailuissa.


title: Rømø

text: Rømø () on Tanskalle kuuluva saari Vattimeressä Pohjanmeren kaakkoisosassa. Saarella asui 575 ihmistä vuoden 2018 alussa. Saaren ja mantereen välillä on pengertie. Rømøn lounaispuolella sijaitsee Saksalle kuuluva Syltin saari, jonne on laivayhteys Rømøn Havnebystä. Rømø on osa Vattimeren kansallispuistoa.


title: Kalix HC

text: Kalix UHC ( on vuonna 2001 perustettu jääkiekkoseura Kainuun kunnassa Ruotsissa. Seuran edustusjoukkue pelaa Ruotsin kolmanneksi korkeimmalla sarjatasolla Hockeyettanissa.


title: Kalix HC

text: Joukkue pelaa kotiottelunsa 2 086 -paikkaisessa Part Arenassa, joka on valmistunut vuonna 1972.


title: Conor Sheary

text: Conor Sheary (s. 6. elokuuta 1992) on yhdysvaltalainen jääkiekkoilija, joka pelaa NHL-seura Buffalo Sabresissa. Sheary on pelipaikaltaan vasen laitahyökkääjä, joka pelaa numerolla 43.


title: Conor Sheary

text: Sheary pelasi yliopistojääkiekkoa UMass Amherstin yliopistossa. Häntä ei koskaan varattu NHL:ään. Sheary teki sopimuksen AHL-joukkue Wilkes-Barre/Scranton Penguinsin kanssa kauden 2013–2014 lopussa.


title: Conor Sheary

text: Sheary debytoi NHL:ssä kaudella ja pelasi 44 ottelua NHL:n runkosarjassa tehden seitsemän maalia ja kolme syöttöä eli kymmenen tehopistettä. Lisäksi Sheary on 20. toukokuuta 2016 mennessä pelannut 14 pudotuspeliottelua tehden kaksi maalia ja kolme syöttöä eli viisi tehopistettä. Hänen läpimurtokautensa NHL:ssä oli kausi jolloin hän teki 61 runkosarjaotteluun maittavat 53 tehopistettä (23+30).


title: Pyhän marttyyri Tuomaan kirkko (Monmouth)

text: Pyhän marttyyri Tuomaan kirkko on keskiaikainen kivikirkko Monmouthissa Walesissa. Se kuuluu Grade II* -rakennussuojeluluokkaan.


text: Ainakin osa kirkosta on rakennettu noin vuonna 1180 ja se on suurelta osin remontoitu 1800-luvun alussa. Se on omistettu arkkipiispa Thomas Becketille. Sekä kirkko että läheinen Monnow'n silta vahingoittuivat vuonna 1233 tulipalossa Monmouthin taistelussa, joka oli osa Henrik III:n vastaista kapinaa.


title: Propiofenoni

text: Propiofenoni (CHO) on aromaattisiin ketoneihin kuuluva orgaaninen yhdiste. Yhdistettä voidaan käyttää muiden aineiden valmistuksessa ja hajusteissa.


title: Propiofenoni

text: Huoneenlämpötilassa propiofenoni on väritöntä tai vaaleankeltaista nestettä. Yhdisteellä on sille tyypillinen miellyttävä kukkaismainen tuoksu. Propiofenoni liukenee erittäin huonosti veteen, mutta huomattavasti paremmin useisiin orgaanisiin liuottimiin kuten etanoliin, dietyylieetteriin, bentseeniin ja tolueeniin. Yhdiste reagoi aromaattisille yhdisteille ja ketoneille tyypillisin tavoin.


title: Propiofenoni

text: Propiofenonia voidaan valmistaa bentseeniin ja propionyylikloridin tai propaanihapon välisellä Friedel–Crafts-asylointireaktiolla ja katalyyttinä käytetään alumiinikloridia. Toinen tapa on bentsoehapon ja propaanihapon välinen reaktio 440–520 °C:n lämpötilassa. Tässä reaktiossa katalyyttinä käytetään kalsiumasetaatin ja alumiinioksidin seosta.


title: Propiofenoni

text: Propiofenonia voidaan käyttää hajusteissa sekä hajukomponenttina että muiden tuoksujen vaikutusta voimistavana aineena. Muita käyttökohteita ovat käyttö polymerointiprosesseissa herkistimenä sekä lääkkeiden kuten efedriinin, fenyylipropanoliamiinin ja fenmetratsiinin valmistuksessa.


title: Pomeroon-Supenaam

text: Pomeroon-Supenaam on Guyanan hallintoalue, joka sijaitsee maan pohjoisosassa Atlantin rannikolla. Alueen hallinnollinen keskus on Anna Regina. Aluetta rajaavat idässä Essequibo Islands-West Demeraran alue, etelässä Cuyuni-Mazarunin alue ja lännessä Barima-Wainin alue. Alueen pinta-ala on 6 195 km² ja asukasluku oli 46 810 vuonna 2012.


title: Heidi Nieminen

text: Heidi Nieminen (s. 1979 Jyväskylän maalaiskunta) on suomalainen lakimies ja ammattiyhdistysjohtaja, joka vuodesta 2014 lähtien on toiminut Posti- ja logistiikka-alan unioni PAU:n puheenjohtajana. Hän on aikaisemmin työskennellyt muun muassa Jyväskylän työ- ja elinkeinotoimiston lakimiehenä sekä PAU:ssa lakimiehenä ja liittosihteerinä. Liiton puheenjohtajaksi Nieminen valittiin elokuussa 2014.


title: Heidi Nieminen

text: Vuonna 2004 Nieminen valittiin Korpilahden kunnanvaltuustoon SDP:n edustajana. Vuodet 2007–2008 hän oli valtuuston viimeinen puheenjohtaja ennen kuntaliitosta Jyväskylän kaupunkiin. Nieminen pääsi vuoden 2008 kunnallisvaaleissa myös Jyväskylän kaupunginvaltuustoon, mutta putosi seuraavissa vaaleissa 2012.


title: Kodin-Ystävä

text: Kodin-Ystävä oli Tampereella vuosina 1891–1896 ilmestynyt aikakauslehti.


title: Kodin-Ystävä

text: O. Wennbergin ja J. V. Hellbergin toimittama "Kodin-Ystävä, Lukemista kodille ja kansalle" oli ensimmäinen suomenkielinen perhelehti. Tamperelaiselle työväestölle suunnattua wrightiläistyyppistä työväenlehteä levitettiin raittiusseurojen ja työväenyhdistysten välityksellä. Lehti sisälsi tietopuolisia kirjoituksia ja kaunokirjallisuutta sekä käytännön neuvoja ja moraalisia ohjeita. Myöhemmin sen pääsisällöksi tulivat uskonnollissävyiset kertomukset ja novellit. "Kyläkirjaston Kuvalehden" kanssa kilpailemaan joutunut "Kodin-Ystävä" lopetettiin kannattamattomana.


title: Kodin-Ystävä

text: Samanniminen lehti ilmestyi Viipurissa vuosina 1899–1905.


title: Pahalammi (Ylöjärvi, Länsi-Aure)

text: Pahalammi on Pirkanmaalla Ylöjärvellä Länsi-Aureessa sijaitseva lampi, joka kuuluu Kokemäenjoen vesistössä Ikaalisten reitin valuma-alueen Aurejärven valuma-alueeseen. Pahalammi on osa Pitkäjärven valuma-aluetta.


title: Pahalammi (Ylöjärvi, Länsi-Aure)

text: Lammen pituus on 250 metriä, leveys 50 metriä ja sen pinta-ala on 1,4 hehtaaria. Se sijaitsee Valkeajärven itäpuolella siihen rajautuvalla suolla ja on sen laskuojan läpivirtauslampi. Lampeen laskee yksi metsäoja. Rantaviivan pituus on 600 metriä ja rantaa kiertää kapea avosuon vyöhyke. Lampi on aivan autio eikä sinne johda teitä.


title: Pahalammi (Ylöjärvi, Länsi-Aure)

text: Pahalammin vedenlaatu seuraa eri säillä aina Valkeajärven päällysveden vedenlaatua.


title: Roman Ljubimov

text: Roman Ljubimov (, s. 1. kesäkuuta 1992 Tver) on venäläinen jääkiekkoilija, joka edustaa NHL:ssä pelaavaa Philadelphia Flyersiä. Pelipaikaltaan oikealta laukova 188-senttinen ja 94-kiloinen Ljubimov on hyökkääjä.


title: Roman Ljubimov

text: Ljubimov aloitti uransa THK Tverissä. TsSKA Moskovan paidassa KHL:ssä hän debytoi kaudella 2010–2011 pelaten seitsemässä ottelussa. Hän on pelannut TsSKA-aikanaan myös lainalla VHL:ssä pelaavassa Tverissä ja saman sarjan HK Kuban Krasnodarissa. Parhaimmalla KHL-kaudellaan, kaudella 2015–2016, Ljubimov on tehnyt tehot 7+7. Heinäkuussa 2016 Ljubimov teki vapaana pelaajana sopimuksen kaudelle 2016–2017 Philadelphia Flyersin kanssa.


title: Roman Ljubimov

text: Ljubimov pelasi vuonna 2010 Venäjän alle 18-vuotiaiden kanssa ikäluokan MM-kilpailuissa. Hän kuuluu Venäjän jääkiekkomaajoukkueeseen vuoden 2016 MM-kilpailuissa.


title: Suomen Kuvalehti (1893–1894)

text: Suomen Kuvalehti oli Helsingissä vuosina 1893–1894 ilmestynyt aikakauslehti.


title: Suomen Kuvalehti (1893–1894)

text: Weilin & Göösin julkaisema "Suomen Kuvalehti" oli ensimmäinen suomenkielisille sivistyneistökodeille suunnattu perhelehti. Sitä toimittivat Oskar Relander ja Kasimir Leino. Hyvin painettu lehti julkaisi kaunokirjallisuutta, kultuuriartikkeleita ja matkakertomuksia. "Suomen Kuvalehti" ilmestyi kahdesti kuukaudessa vain vuoden ajan.


title: Ladislav Krejčí

text: Ladislav Krejčí (s. 5. heinäkuuta 1992 Praha) on tšekkiläinen jalkapalloilija, joka edustaa Synot ligassa pelaavaa Sparta Prahaa. Pelipaikaltaan vasenjalkainen Krejčí on vasen laitahyökkääjä. Hän kuuluu myös Tšekin jalkapallomaajoukkueeseen.


title: Ladislav Krejčí

text: Krejčí on Sparta Prahan kasvatti. Hän debytoi seuran paidassa kaudella 2009–2010, jolloin hän myös voitti sarjan mestaruuden. Kaudella 2012–2013 Krejčí debytoi Sparta Prahan paidassa Eurooppa-liigassa. Kaudella 2013–2014 hän voitti seuran kanssa Synot ligan sekä Tšekin cupin.


title: Ladislav Krejčí

text: Krejčí on pelannut Tšekin nuorten maajoukkueissa. Vuonna 2015 hän kuului Tšekin alle 21-vuotiaiden joukkueeseen ikäluokan EM-kilpailuissa. Tšekin jalkapallomaajoukkueessa hän debytoi marraskuussa 2012 ystävyysottelussa Slovakiaa vastaan. Avausmaali syntyi helmikuussa 2013 Krejčín toisessa maaottelussa Turkkia vastaan.


title: Krejčí

text: Krejčí on pääosin tšekkiläinen sukunimi. Se on muun muassa seuraavien henkilöiden sukunimi:


title: Jokamiehen Viikkolehti

text: Jokamiehen Viikkolehti oli Helsingissä vuosina 1907–1914 ilmestynyt aikakauslehti. Vuosina 1907–1908 sen nimiössä oli pienenä lisäyksenä "Jokamiehen – ja joka naisen – Viikkolehti".


title: Jokamiehen Viikkolehti

text: Helsingin Kustannusosakeyhtiön julkaisema "Jokamiehen Viikkolehti" oli laajaa yleisöä tavoitellut perhelehti. Sen taustalla olivat yhtiön johtaja Edvard Lammin-Koskinen ja toimittaja Onni V. Tuisku, jotka tekivät myös "Tuulispää"-pilalehteä. "Jokamiehen Viikkolehden" uutta sisältöä olivat muun muassa perheuutiset, tapahtumakalenteri, käsityömallit sekä sävyltään persoonalliset henkilöhaastattelut. Levikkiään nostaakseen lehti järjesti kilpailuja.


title: Jokamiehen Viikkolehti

text: "Jokamiehen Viikkolehden" kustannusoikeudet siirtyivät vuonna 1913 Yrjö Katajalle. Lehden sisältö yksipuolistui ja seuraavana vuonna se myytiin kannattamattomana Aarno A. Nuutiselle ja Lauri Wapaalle, jotka julkaisivat vain muutamia numeroita.


title: Oreodontit

text:
Oreodontit ("Merycoidodontoidea" tai "Oreodontoidea") on monimuotoinen sukupuuttoon kuolleiden kasvissyöjien ryhmä.
Ne olivat pohjoisamerikkalaisia sorkkaeläimiä jotka elivät keskiseltä eoseeniltä mioseenikauden loppuun (noin 40 miljoonaa - 5,3 miljoonaa vuotta sitten). Vaikka parhaiten tunnetut lajit, kuten "Leptauchenia" ja "Merycoidodon", verrataan usein lampaisiin kooltaan ja muodoltaan, oreodontteja pidetään yleensä kamelieläiminä (Tylopoda). Millään nykyään elävällä nisäkkäällä ei ole samanlaista luurangon ja hampaiston rakennetta kuin oreodonteilla. Ne kukoistivat aikana, jolloin maapallon ilmasto oli suhteellisen viileä.


title: Oreodontit

text: Varhaisimmat oreodontit kuuluivat heimoon Agriochoeridae. Agriokeridit olivat metsissä eläviä laiduntajia. Ne olivat monimuotisimmillaan eoseenin lopulla, noin 40 - 34 miljoonaa vuotta sitten. Kehittyneimmät agriokeridit, kuten Agriochoerus, elivät kuitenkin oligoseenilla. Myöhemmät oreodontit kuuluivat heimoon Merycoidodontidae. Nillä oli korkea-kruunuiset hampaat, ja ne olivat erikoistuneet kovempaan ruokavalioon kuin agriokeridien hampaat. Merykoidodontit olivat todella monipuolisia. Sukuja tunnetaan yli 19, ja 10 sukua eli samaan aikaan mioseenikaudella.


title: Oreodontit

text: Oreodontit olivat epätavallisia verrattuna eläviin sorkaeläimiin esimerkiksi sillä että ne eivät kävelleet tavallisesti varpaillaan. Ne vaikuttavat pikemminkin varvasastujilta kuten koirat ja kissat. Lisäksi joidenkin oligoseenikautisten oreodonttien välikorvassa oli myös suuria kammioita, jotka näyttävät olevan erikoistuneita kuulemaan matalataajuisia ääniä.


title: Oreodontit

text: Oreodonttien fossiilit ovat erityisen yleisiä Brulen muodostumissa Etelä-Dakotassa, Yhdysvalloissa.


title: Marco Enrico Bossi

text: Marco Enrico Bossi (25. huhtikuuta 1861 Salò – 20. helmikuuta 1925) oli italialainen virtuoosiurkuri, säveltäjä, improvisoija ja musiikkipedagogi.


title: Marco Enrico Bossi

text: Bossi syntyi muusikkoperheeseen Lombardian Bresciassa. Hänen isänsä Pietro oli Salòn tuomiokirkon urkuri. Hänellä oli kaksi veljeä, Costante Adolfo Bossi ja Pietro Bossi.


title: Marco Enrico Bossi

text: Marco Enrico Bossi opiskeli musiikkia Bolognan Liceo Musicalessa ja Milanon konservatoriossa, jossa hänen opettajinaan olivat muun muassa Francesco Sangalli (piano), Amilcare Ponchielli (sävellys) ja Polibio Fumagalli (urut).


title: Marco Enrico Bossi

text: Vuonna 1881 Bossista tuli Comon tuomiokirkon urkuri ja musiikillinen johtaja. Vuonna 1890 hänet nimitettiin Napolin konservatorion urkuprofessoriksi, minkä lisäksi hän toimi johtotehtävissä Venetsian (1895–1901), Bologna n (1902–1911) ja Rooman (1916-1923) konservatorioissa. Hänen oppilaisiinsa kuuluivat Giulio Bas, Giacomo Benvenuti, Giorgio Federico Ghedini ja Gian Francesco Malipiero sekä suomalainen Oskar Merikanto.


title: Marco Enrico Bossi

text: Bossi teki läpi uransa lukuisia urkukonserttikiertueita, jotka tutustuttivat hänet moniin kollegoihin kuten César Franck, Marcel Dupré, Alexandre Guilmant, Joseph Bonnet, Camille Saint-Saëns, Charles M. Courboin ja Karl Straube. Marraskuussa 1924 Bossi aloitti soolokonserttikiertueen New Yorkiin ja Philadelphiaan, jossa hän soitti muun muassa Wanamaker-tavaratalossa sijainneilla maailman suurimmilla uruilla. Paluumatkalla Yhdysvaltoihin Bossi kuoli yllättäen merellä ja haudattiin Comoon.


title: Marco Enrico Bossi

text: Marco Enrico Bossi kirjoitti yli 150 teosta. Niihin kuuluu orkesterimusiikkia, viisi oopperaa, oratorioita, kuoro- ja kamarimusiikkia sekä piano- ja urkukappaleita. Hänen luettelo sävellyksiä on yhä suurelta osin tuntematon, paitsi hänen elin toimii.


title: Marco Enrico Bossi

text: Bossin urkutuotanto käsittää yli 30 opusta ja lisäksi opusnumeroimattomia teoksia. Veijo Murtomäen mukaan Bossin sävellystyylin on lämpimän romanttinen, mutta hän hyödynsi teoksissaan urkumusiikin historiaa Frescobaldista Franckiin. Bossin urkusävellykset sisältävät usein vaativia jalkio-osuuksia.


title: Marco Enrico Bossi

text: Bossin urkuteoksista merkittävimpiä ovat karakterisarjat op. 92, 94 ja 104. Yksittäisistä sävellyksistä huomattavimpia ovat "L’étude symphonique" op. 78 (1897), "Thème et variations" op. 115 (1899) sekä "Dieci Composizioni" op. 118 (1890). Lisäksi Bossi sävelsi konserton uruille op. 100 (1895) ja "Fantasia sinfonican" op. 147 uruille ja orkesterille (1923).


title: Traité des poisons

text: Traité des poisons on teos, jonka kirjoitti Mathieu Orfila, espanjalaissyntyinen toksikologian kehittäjä. Hän julkaisi teoksensa vuonna 1813 ollessaan vasta 26-vuotias vasta valmistunut lääkäri. Teos yhdisti forensisen ja kliinisen toksikologian analyyttiseen kemiaan. Kirjassa on kuvattu laajasti myrkkyjen vaikutuksia ja oireita elimistössä. Teos oli ensimmäinen laatuaan ja se erotti toksikologian tieteenalan farmakologiasta. Teos oli yhteenveto senaikaisesta tietämyksestä. Siinä myrkyt jaettiin kuuteen kategoriaan: syövyttävät, adstringentit, karvaat, huumaavat, huumaavat hapot, septiset ja mädättäjät.


title: Sigfrid Karg-Elert

text: Sigfrid Karg-Elert (vuoteen 1902 "Siegfried Theodor Karg", 21. marraskuuta 1877 Oberndorf am Neckar – 9. huhtikuuta 1933 Leipzig) oli saksalainen pianisti ja urkuri sekä myöhäisromanttisen tyylin säveltäjä, joka tunnetaan parhaiten teoksistaan uruille ja taideharmonille ().


title: Sigfrid Karg-Elert

text: Karg-Elert syntyi nuorimpana kirjakauppias Johann Jacob Kargin 12 lapsesta. Perhe asettui vuonna 1882 Leipzigiin, jossa viisivuotias Siegfried alkoi saada piano-opetusta. Vuosia myöhemmin kaupungissa toimivien säveltäjien tapaamisessa nuori Karg esitti sävellyksiään Emil Nikolaus von Reznicekille, joka järjesti Kargille kolmen vuoden vapaaoppilaspaikan Leipzigin konservatorioon. Siellä hänen opettajiaan olivat Salomon Jadassohn, Carl Reinecke, Alfred Reisenauer ja Robert Teichmüller.


title: Sigfrid Karg-Elert

text: Elokuusta 1901 syyskuuhun 1902 Karg työskenteli Magdeburgin konservatorion piano-osaston johtajana. Tuolloin hän muutti nimensä muotoon "Sigfrid Karg-Elert", jossa etunimi noudattaa ruotsalaista kirjoitusasua ja Elert on muunnelma hänen äitinsä tyttönimestä Ehlert.


title: Sigfrid Karg-Elert

text:
Sigfrid Karg-Elert palasi Leipzigiin ja alkoi keskittyä pianomusiikin säveltämiseen ihailemansa Edvard Griegin rohkaisemana. Karg-Elertin keskeisiä pianoteoksia on Skrjabin-vaikutteinen yksiosainen pianosonaatti nro 3 "Patetica" cis-molli, op. 105 (1914–1920).
Vuonna 1904 Karg-Elert tapasi berliiniläisen musiikkikustantaja Carl Simonin, joka tutustutti hänet taideharmoniin. Sen seurauksena Karg-Elert kirjoitti loppuelämänsä aikana merkittävän määrän teoksia tälle soittimelle. Urkuri Paul Homeyerin innostamana hän muokkasi useita näistä sävellyksistä uruille ja alkoi sen myötä säveltää myös suoraan uruille. Alun perin harmonille tehtyjä Karg-Elertin sävellyksiä ovat muun muassa Passacaglia es-molli op. 25 (1903–1905, urkuversio op. 25b 1905–1907) sekä Fantasia ja fuuga D, op. 39 (1905).


title: Sigfrid Karg-Elert

text: Vuonna 1910 Karg-Elert avioitui Luise Kretzschmarin (1890-1971) kanssa; neljä vuotta myöhemmin syntyi tytär Katharina. Ensimmäisessä maailmansodassa Karg-Elert toimi sotilasmuusikkona, ja sodan jälkeen 1919 hänet nimitettiin musiikinteorian ja sävellyksen opettajaksi Leipzigin konservatorioon.


title: Sigfrid Karg-Elert

text: Kulttuuri-ilmasto Saksassa 1920- ja 1930-luvuilla oli hyvin kansallismielinen, ja kansainvälisesti suuntautunut, ranskalaisvaikutteita omaksunut Karg-Elert saikin suurempaa suosiota kotimaansa ulkopuolella, erityisesti Britanniassa ja Yhdysvalloissa. The Organ Music Society of London järjesti vuonna 1930 kymmenpäiväisen festivaalin hänen kunniakseen. Keväällä 1932, kärsiessään jo vakavasta diabeteksestä, Karg-Elert teki laajan konserttikiertueen Yhdysvaltoihin, mutta sai murskaavan huonot arvostelut toinen toistaan huikeampiin virtuoosiurkureihin tottuneilta amerikkalaisilta.


title: Sigfrid Karg-Elert

text: Sigfrid Karg-Elert kuoli vain 55 vuoden iässä pian palattuaan Yhdysvalloista Leipzigiin. Hänen sävellyksensä unohtuivat toisen maailmansodan jälkeen, kunnes 1970-luvulta alkaen hänet alettiin löytää uudestaan.


title: Sigfrid Karg-Elert

text: Karg-Elertin tuotannon kestävimpänä osana pidetään yli 200 urkusävellystä. Niille on ominaista urkujen teknisten ja väritysmahdollisuuksien mielikuvituksellinen käyttö ja harmonian edistyksellisyys.


title: Sigfrid Karg-Elert

text: Ensimmäinen varsinainen urkuopus on "66 Choral-Improvisationen" op. 65 (1908–1910), joista tunnetuin on ”Nun danket alle Gott” (”Jumalaa kaikki kiittäkää”). Lajinsa huippuina pidetään kolmea sinfonista koraalia op. 87/1–2 ”Ach bleib mit deiner Gnade” (”Oi pysy armossasi”), ”Jesu, meine Freude” (”Jeesus aarteheni”) ja ”Nun ruhen alle Wälder” (”Kaikki metsät lepäävät”). Ranskalaisesta impressionismista vaikutteita ovat saaneet urkuteokset "Trois impressions" op. 72 (1909), "Seven Pastels from the Lake of Constance" op. 96 (1921) ja "Cathedral Windows, Six Pieces on Gregorian Tunes" op. 106 (1923).


title: Sigfrid Karg-Elert

text: Karg-Elertin myöhäisimpiä urkuteoksia leimaa yhä suurempi dissonanttisuuden käyttö sekä lineaarisuus. Näihin kuuluvat jazzvaikutteinen sinfonia fis-molli op. 143 (1930), "Music for Organ" op. 145 (1931) ja "Passacaglia über BACH" op. 150 (1931).


title: Sigfrid Karg-Elert

text: Karg-Elertin 30 kapriisista huilulle on tullut huiluopiskelijoiden suosittua harjoitusmateriaalia. (mm. ääninäytteitä huilukapriiseista)


title: Arttu Hoskonen

text: Arttu Hoskonen (s. 16. huhtikuuta 1997 Kaarina) on suomalainen jalkapalloilija, joka edustaa Veikkausliigassa pelaavaa FC Inter Turkua. Pelipaikaltaan Hoskonen on keskuspuolustaja.


title: Arttu Hoskonen

text: Hoskonen siirtyi 13-vuotiaana Turun Interiin Kaarinan Pojista. Kaudella 2015 hän oli yhdessä Interin veikkausliigaottelussa vaihtopenkillä. Hoskonen teki veikkausliigadebyyttinsä toukokuussa 2016 IFK Mariehamnia vastaan. Marraskuussa 2016 Hoskonen solmi Interin kanssa kahden vuoden jatkosopimuksen.


title: Minkäs sille voi

text: Minkäs sille voi on Mikko Löytyn albumi, joka julkaistiin vuonna 2006 levymerkillä Bluelight Records.


title: Northland

text: Northland (maoriksi "Te Tai Tokerau") on hallinnollinen alue Uudessa-Seelannissa, Pohjoissaaren pohjoisosassa.


title: Northland

text: Hallinnollinen alue on pinta-alaltaan 13 286 km² ja arvioitu väkiluku vuonna 2015 oli 168 300.


title: Miroslav Etzler

text: Miroslav Etzler (s. 22. joulukuuta 1964, Ostrava, Tšekkoslovakia, nyt Tšekin tasavalta) on tšekkiläinen elokuva- ja teatterinäyttelijä. Hänet on nähty muun muassa yhteistuotantoelokuvassa "Mieletön elokuu" (2013).


title: Hätkähdyttävä tulevaisuus

text: Hätkähdyttävä tulevaisuus on vuonna 1972 suomeksi käännetty Alvin Tofflerin kirjoittama teos. Kirja julkaistiin englanniksi alun perin 1970. Se on yksi merkittävä tulevaisuudentutkimuksen teoksista. Kirjan englanninkielinen nimi on muunnelma kulttuurišokista, jolla tarkoitetaan vaikeuksia sopeutua toiseen kulttuuriin. Tulevaisuusšokilla niin ikään viitataan vaikeutta sopeutua tulevaisuuden muutoksiin. Tekijä kirjoittaa tulevaisuudesta epäröimättömällä tavalla, koska Tofflerin mukaan jos hän olisi kirjoittanut ehkä, todennäköisesti ja minun mielestäni ynnä muuta samanlaista niin kirjassa olisi liian paljon niitä.


title: Hätkähdyttävä tulevaisuus

text:
Kirjassa on 6 osaa, jotka on jaettu 20 lukuun:
Kirjassa ei ole mukana bibliografiaa, yksityiskohtaisia alaviitteitä, jotka löytyvät sen englannin- ja ranskankielisistä laitoksista.


title: Mestarien liigan loppuottelu 2015

text: Mestarien liigan loppuottelu 2015 oli Euroopan seurajalkapalloilun korkeimman kilpailun, Mestarien liigan kauden 2014–2015 viimeinen ottelu. Ottelu pelattiin italialaisen Juventuksen ja espanjalaisen Barcelonan välillä Berliinin olympiastadionilla, Saksassa 6. kesäkuuta 2015.


title: Mestarien liigan loppuottelu 2015

text: Kumpikin joukkue karsiutui suoraan kilpailun lohkovaiheeseen. Barcelona voitti oman lohkonsa, kun taas Juventus tuli toiseksi Atlético Madridin jälkeen. Pudotuspeleissä Juventus voitti Borussia Dortmundin, Monacon ja Real Madridin; Barcelona sai vastaansa Manchester Cityn, Paris Saint-Germainin ja Bayern Münchenin.


title: Mestarien liigan loppuottelu 2015

text: Molemmilla joukkeilla oli mahdollisuus voittaa triplamestaruus, sillä he olivat kumpikin voittaneet maansa sarjan ja cupin. Barcelona meni johtoon ottelun neljännellä minuutilla Ivan Rakitićin maalilla. Toisella puoliajalla Juventuksen Álvaro Morata tasoitti ottelun. Luis Suárez vei Barcelonan takaisin johtoon 68. minuutilla ja Neymar viimeisteli loppulukemiksi 3–1 pelin viime minuuteilla. Mestaruus oli Barcelonan viides.


title: Marshin testi

text: Marshin testi on koe, jolla selvitetään, onko ruokanäytteessä tai mahan sisältönäytteessä arseenia. Testin kehitti englantilainen kemisti James M. Marsh vuonna 1836.


title: Marshin testi

text: Arseeni ja sen yhdisteet, "arsenikit" olivat 1800-luvulla yleisesti käytettyjä myrkkyjä maataloudessa, kuten myös suosittuja tapoja toteuttaa murha myrkyttämällä uhri kyseisillä aineilla. Tuon ajan rikostutkimusmenetelmät olivat vielä niin alkeellisia, että arseenimyrkytystä ei pystytty todentamaan mahdollisissa murhatapauksissa.


title: Marshin testi

text: Testiä käytettiin ensimmäisen kerran oikeuslääketieteellisenä todisteena vuonna 1840, jolla madame Lafargen todettiin murhanneen aviomiehensä arsenikilla.


title: Marshin testi

text: Mahalaukun seinämästä otettiin näytekappale, joka asetettiin suljettuun astiaan puhtaan, arseenittoman sinkkijauheen ja rikkihapon kanssa. Tätä seosta keittämällä, jos näytekappale sisälsi arseenia, muodostui arsiinia jonka Marsh johti lasiputkeen ja kuumensi tätä. Näin arsiini hajosi vedyksi ja arseeniksi joka muodosti metallisen kerroksen eli peilipinnan lasiputken seinämiin.


title: Marshin testi

text: Marsh oli aikaisemminkin tutkinut arseenimyrkytystapauksia: ensimmäisessä kokeessaan hän sekoitti rikkivetyä ja suolahappoa, liotti näytekappaletta seoksessa ja seoksen kuivuttua astian pohjalle muodostui keltaista sakkaa, arseenitrisulfidia. Mutta tämä ei oikeuden mielestä riittänyt todisteeksi, joten hän kehitti arsiiniin perustuvan kokeen.


title: Marshin testi

text: Antimoni käyttäytyy samalla tavalla tähän asti, mutta ne erotetaan toisistaan liuottamalla peilipinta natriumhypokloriittiin. Arseeni liukenee kyseiseen liuottimeen, mutta antimoni ei.


title: Sylt (kunta)

text: Sylt on kunta Pohjois-Saksassa, Schleswig-Holsteinin osavaltiossa, Nordfrieslandin piirikunnassa. Kunta muodostaa suuren osan Syltin saaresta, jonka pääpaikka on Syltin kuntaan kuuluva Westerlandin entinen kaupunki.


title: Sylt (kunta)

text: Syltin kunta aloitti toimintansa 1.1.2009, jolloin Westerlandin kaupunki sekä Sylt-Ostin ja Rantumin kunnat yhdistyivät Syltiksi.


title: Sylt (kunta)

text: Asukkaita Syltissä oli vuoden 2014 lopulla 13 409. Kunnan pinta-ala on 57,32 km².


title: Hörnum

text: Hörnum on kunta Pohjois-Saksassa, Schleswig-Holsteinin osavaltiossa, Nordfrieslandin piirikunnassa. Kunta sijaisee Syltin saarella, sen eteläkärjessä.


title: Hörnum

text: Asukkaita Hörnumissa oli vuoden 2014 lopulla 837. Kunnan pinta-ala on 5,64 km².


title: Kampen (Saksa)

text: Kampen on kunta Pohjois-Saksassa, Schleswig-Holsteinin osavaltiossa, Nordfrieslandin piirikunnassa. Kunta sijaisee Syltin saaren pohjoisosassa.


title: Kampen (Saksa)

text: Asukkaita Kampenissa oli vuoden 2014 lopulla 475. Kunnan pinta-ala on 8,42 km².


title: Wenningstedt-Braderup

text: Wenningstedt-Braderup on kunta Pohjois-Saksassa, Schleswig-Holsteinin osavaltiossa, Nordfrieslandin piirikunnassa. Kunta sijaitsee Syltin saarella ja on yksi saaren viidestä kunnasta.


title: Wenningstedt-Braderup

text: Asukkaita Wenningstedt-Braderupissa oli vuoden 2014 lopulla 1 444. Kunnan pinta-ala on 6,16 km².


title: Fozzie

text: Fozzie () on Jim Hensonin luoma karhuhahmo Muppeteissa. Hän on Kermitin ja muiden ystävä. Alkuperäisenä Fozzien äänenä toimi yleensä Frank Oz ja myöhemmin Eric Jacobson.


title: Kampen

text: Kampen tarkoittaa muuan muassa seuraavia:


title: Rundell Winchester

text: Rundell Winchester (s. 16. joulukuuta 1993 Point Fortin) on trinidadtobagolainen jalkapalloilija, joka edustaa Veikkausliigassa pelaavaa PS Kemiä. Pelipaikaltaan Winchester on hyökkääjä. Hän on pelannut myös Trinidad ja Tobagon jalkapallomaajoukkueessa.


title: Rundell Winchester

text: Winchester aloitti uransa kotimaansa Superliigan Stokely Valessa, jossa hän pelasi vuosina 2011–2012 kahdeksan ottelua onnistuen maalinteossa yhdeksän kertaa. Vuodet 2012–2014 Winchester edusti saman sarjan Central FC:tä onnistuen maalinteossa 15 kertaa 28 ottelussa. Heinäkuussa 2014 Winchester siirtyi Belgian kolmosdivisioonan CS Viséen, jossa hän pelasi vain puoli vuotta, ennen kuin palasi takaisin Centraliin. Maaliskuussa 2015 hän siirtyi lainalle Yhdysvaltain Major League Soccerin Portland Timbersiin, jossa hänelle kertyi pelejä vain seuran kakkosjoukkueessa United Soccer Leaguessa. Toukokuussa 2016 Winchester solmi 1+1 vuoden mittaisen sopimuksen Suomen Veikkausliigan PS Kemin kanssa. Hän teki veikkausliigadebyyttinsä seuraavana päivänä Vaasan Palloseuraa vastaan.


title: Rundell Winchester

text: Winchester debytoi Trinidad ja Tobagon jalkapallomaajoukkueessa lokakuussa 2013 ystävyysottelussa Uutta-Seelantia vastaan.


title: Mercator (lehti)

text: Mercator oli Helsingissä vuosina 1906–1971 ilmestynyt ruotsinkielinen talouslehti.


title: Mercator (lehti)

text: Amos Andersonin perustama "Mercator" oli aikanaan Suomen johtava yleistaloudellinen aikakauslehti. Vuosina 1910–1914 se ilmestyi ruotsin lisäksi myös saksaksi, vuosina 1910–1917 englanniksi ja vuosina 1915–1917 ranskaksi. Suomen talouselämää teki tunnetuksi myös "Mercatorin" ja "Kauppalehden" yhteinen venäjänkielinen versio "Ekonomist Finljandii" vuosina 1912–1917. Vuonna 1946 "Mercatoriin" yhdistettiin Erik von Frenckellin vuonna 1923 perustama "Handels- och Finansbladet". Vuonna 1971 "Mercator" liitettiin ruotsinkielisten talouden ja tekniikan järjestöjen lehteen "Forum för Ekonomi och Teknik".


title: Mercator (lehti)

text: "Mercator" ilmestyi aluksi kuukausilehtenä, vuodesta 1907 lähtien kahdesti kuukaudessa ja vuodesta 1910 viikkolehtenä. Sen päätoimittajana työskenteli vuoteen 1936 saakka Amos Anderson, vuodesta 1937 Per Nyström, vuodesta 1946 Göran Stjernschantz ja vuodesta 1954 Eige Cronström.


title: Tomáš Zohorna

text: Tomáš Zohorna (s. 3. tammikuuta 1988 Chotěboř) on tšekkiläinen jääkiekkoilija, joka edustaa KHL:ssä pelaavaa Amur Habarovskia. Pelipaikaltaan vasemmalta laukova 185-senttinen ja 91-kiloinen Zohorna on keskushyökkääjä.


title: Tomáš Zohorna

text: Zohorna aloitti ammattilaisuransa kaudella 2007–2008 kotimaansa Extraligan HC Pardubicessa. Hän pelasi seurassa kahdeksan kauden ajan tehden parhaimmalla kaudellaan, kaudella 2014–2015 tehot 16+22. Hän voitti seuran kanssa Extraligan kausilla 2009–2010 ja 2011–2012. Kaudeksi 2015–2016 Zohorna siirtyi KHL:n Amur Habarovskiin. Hän teki ensimmäisellä kaudellaan tehot 9+15.


title: Tomáš Zohorna

text: Nuorten maajoukkueissa Tšekkiä edustanut Zohorna debytoi Tšekin jääkiekkomaajoukkueessa kaudella 2013–2014. Hän kuului joukkueeseen vuoden 2016 MM-kilpailuissa, joissa hän teki tehot 3+1.


title: Kalervo Eriksson

text: Kalervo Uolevi Eriksson (12. tammikuuta 1938 Helsinki – 25. tammikuuta 1987) oli kansainvälisesti tunnettu alkoholitutkija ja dosentti, filosofian tohtori. Hänen väitöskirjansa "Factors affecting voluntary alcohol consumption in the albino rat" oli uraauurtava: Eriksson kehitti kaksi rottakantaa, joiden avulla tutkittiin perinnöllistä taipumusta alkoholin käyttöön ja kulutukseen. AA-rottakannalla oli taipumus juoda suuria määriä alkoholia vapaaehtoisesti, kun taas ANA-rottakanta joi puolestaan hyvin vähän alkoholia. Lopulta ANA-kannan jälkeläiset miltei vieroksuivat alkoholin nauttimista. Kalervo Eriksson toimi Oy Alko Ab:n tuotanto- ja tutkimusjohtajana vuoteen 1987 saakka.


title: Kalervo Eriksson

text: Kalervo Eriksson oli myös tunnettu lintubongari ja luontokuvaaja. Hän julkaisikin tieteellisen kirjoittamisensa ohessa useita lintukirjoja sekä muita luontoon liittyviä kirjoja ja artikkeleita. Hän oli myös useiden tietokirjojen toimituskunnissa mukana. Kalervo Eriksson luennoi laajasti alkoholifysiologiasta maailman tunnetuissa yliopistoissa sekä alkoholitutkimusta käsittelevissä konferensseissa. Kalervo Erikssonin poika on valokuvaaja Lauri Eriksson ja hänen isänsä oli heraldikko Olof Eriksson.


title: Benoît Costil

text: Benoît Costil (s. 3. heinäkuuta 1987 Caen) on ranskalainen jalkapallomaalivahti, joka edustaa Ligue 1:ssä pelaavaa Stade Rennaisia. Costil on oikeajalkainen.


title: Benoît Costil

text: Costil on SM Caenin kasvatti. Hän teki debyyttinsä seuran paidassa Ligue 2:ssa kaudella 2007–2008, jolloin hän pelasi neljässä ottelussa Caenin noustessa Ligue 1:iin. Ensimmäisellä pääsarjakaudellaan, kaudella 2008–2009, Costil pelasi viidessä ottelussa ollen myös lainalla Ligue 2:n Vannesissa, jossa otteluita kertyi 27 kappaletta. Heinäkuussa 2009 Costil siirtyi Ligue 2:n Sedaniin, jossa hän pelasi kahden kauden aikana 38 ottelua.


title: Benoît Costil

text: Heinäkuussa 2011 Costil siirtyi Ligue 1:n Stade Rennaisiin. Hän debytoi seuran paidassa seuraavassa kuussa Dijonia vastaan. Kausilla 2013–2014 ja 2014–2015 Costil pelasi Rennesin paidassa kaikissa seuran 38 Ligue 1 -ottelussa.


title: Benoît Costil

text: Costil pelasi vuonna 2008 Ranskan alle 21-vuotiaiden jalkapallomaajoukkueessa kaksi ottelua. Marraskuussa 2014 hänet kutsuttiin ensimmäistä kertaa Ranskan jalkapallomaajoukkueen mukaan. Hänet valittiin Ranskan joukkueeseen vuoden 2016 EM-kilpailuihin.


title: Yuanmoun ihminen

text: Yuanmoun ihminen (, pinyin: Yuánmóu Rén, ) on eräs pystyihmisen sisarlaji "Homo erectus yuanmouensis". Sen ainoat jäänteet löydettiin Etelä-Kiinssa Yunnanin maakunnassa olevassa Chuxiongin autonomisessa prefektuurissa, missä sijaitsee Yunnan-Guizhoun tasanko. Tasangon sedimenttien alta löytyi runsaasti eläinten fossiileja ja eräästä kohdasta huomattiin kaksi ihmisen etuhammasta. Tätä kohdetta kutsutaan nimellä Yuanmoun löytöpaikaksi sen lähellä olevan kaupungin mukaan.


title: Yuanmoun ihminen

text: Vuonna 1965 olivat geologit (Geological Mechanics Research Institute) tutkimassa muinaisia sedimenttejä Danawun kylässä lähellä Yuanmoun kaupunkia, kun he löysivät runsaasti eläinten fossiileja. Fossiilien joukossa oli myös kaksi ihmisen etuhammasta. Vuonna 1973 pekingiläinen arkeologian laitos "Institute of Vertebrate Paleontology and Paleoanthropology" tutki kohteen tarkemmin, mutta ei löytänyt enää lisää ihmisenjäänteitä. Lähellä löytöpaikkaa löytyi kuitenkin kolme työstettyä kiveä. Niiden yhteydestä hampaisiin ei kuitenkaan ole varmuutta. Hampaat kuvaili Hu vuonna 1973 ja Zhou ja Hu uudelleen vuonna 1979. He tulivat siihen johtopäätökseen, että hampaat kuuluivat pystyihmiselle ("Homo erectus").


title: Yuanmoun ihminen

text: Vuonna 1983 Liu ja Ding sijoittivat etuhampaat eri maakerroksissa sukupuuttoon kuolleiden eläinten perusteella niin sanottuun Bruhnesin aikakauteen, joka on nuorempi kuin 730 000 vuotta ja missä hampaat olisivat todennäköisesti olleet 500 000–600 000 vuotta vanhat. Vuonna 1985 Qing epäili vahvasti heidän ajoitusmenetelmäänsä sijoittaen hampaat Olduvain kauteen noin 1 700 000 vuotta sitten. Tämä aikaisempi ajoitus on saanut riippumattonta tukea, kun saman löytökerroksessa löydetyn hevosen hampaan pinnasta saatiin elektronin spin-resonanssin ajoitusmenetelmällä sille 1 100 000–1 600 000 vuoden iän.


title: Yuanmoun ihminen

text: Vuonna 2002 Hyodonin tutkimusryhmä mittasi magnetostratigrafisesti kerroksen iäksi 790 000–780 000 vuotta. Koska se oli tehty harvalla näytteenotolla, päätettiin laatia uusi ajoitus ja vuosina 2003–2005 geologit Zhu Rixiang ja R. Potts mittasivat magneettikenttiä käyttäen tiheämpää näytteenottoa. Sen tuloksena saatiin ihmishampaiden kerrostumille iäksi 1 710 000–1 700 000 vuotta.


title: Yuanmoun ihminen

text: Vaikka ajoituksesta ei olla vielä päästy täyteen yksimielisyyteen, voidaan kuitenkin sanoa kohteen iän mahtuvan yli miljoonan vuoden pituiseen haarukkaan noin 1,7–0,5 miljoonaa vuotta sitten.


title: Yuanmoun ihminen

text: Alkuun Yuanmonin ihminen edusti varhaisinta ihmisen elonmerkkiä Kiinassa. Nykyään asiaan suhtaudutaan varauksellisesti eikä Yuanmoun ihmistä tai löytöpaikkaa esiinny enää kaikissa varhaisimpien kohteiden luetteloissa. Vanhemmassa kirjallisuudessa se on ollut usein esillä.


title: Gutenberg (lehti)

text: Gutenberg oli Helsingissä vuosina 1893–1915 ilmestynyt kirjapainotyöntekijöiden suomen- ja ruotsinkielinen ammattilehti.


title: Gutenberg (lehti)

text: Helsingin kirjanpainajain yhdistyksen perustama "Gutenberg" oli Suomen ensimmäinen ammattiyhdistyslehti. Sen edeltäjä oli vuonna 1885 ilmestynyt samanniminen käsinkirjoitettu lehti. Vuonna 1897 "Gutenbergista" tuli Suomen kirjaltajain liiton äänenkannattaja. Se toimi liittonsa jäsenten radikaalina edunvalvojana.


title: Gutenberg (lehti)

text: Kaksikielinen lehti ilmestyi aluksi kerran ja myöhemmin kahdesti kuukaudessa. Sen levikki kasvoi alun 250 tilaajasta 800 kappaleeseen vuonna 1898. Toimittajina työskentelivät G. H. Cajander (1893–1894), Emil Wahlstein (1894), K. Hoimela (1894), A. Hautala (1894), K. I. Forsman (1894–1895), J. A. Snell (1894), F. F. W. Ahlroos (1896), J. Höglund (1897–1898), V. Blomqvist (1899), O. A. Nyman (1900–1903, 1907–1909, 1913–1915), E. Frimodig (1903–1906), Toivo Salmi (1906), Otto Vilmi (1909–1911) ja Vilho Viitanen (1912). "Gutenbergin" jatkajaksi perustettiin vuonna 1916 Suomen kirjatyöntekijöiden liiton "Kirjatyö".


title: Hanna (profeetta)

text: Hanna (), Hannah, (), Anna) on Luukkaan evankeliumissa mainittu naisprofeetta. Hänet mainitaan Simeonin ohella kertomuksessa Jeesuksen tuomisesta 40 päivän ikäisenä Jerusalemin temppeliin.


title: Hanna (profeetta)

text: Luukkaan evankeliumissa Hannasta kerrotaan, että hän oli profeetta, joka oli Fanuelin tytär ja kuului Asserin sukukuntaan. Hän oli aikoinaan mennyt naimisiin miehen kanssa, jonka nimeä Raamatussa ei mainita, mutta jäänyt seitsemän vuoden avioliiton jälkeen leskeksi.


title: Hanna (profeetta)

text: Monissa Raamatun käännöksissä, muun muassa vuoden 1938 suomennoksessa, sekä vanhemmissa Raamatun selitysteoksissa hänen sanotaan olleen 84-vuotias Jeesuksen syntyessä. Evankeliumin kreikankielisessä alkutekstissä oleva sanonta ”hän oli 84 vuoden leski” (καὶ αὐτὴ χήρα ὡς ἐτῶν ὀγδοηκοντατεσσάρω) on kuitenkin kaksiselitteinen; se voi tarkoittaa joko, että hän oli 84-vuotias tai että hän oli ollut leskenä 84 vuotta. Tämän mukaisesti kohta onkin käännetty uusimmassa, vuoden 1992 suomennoksessa. Koska nainen sai juutalaisen lain mukaan mennä avioliitton aikaisintaan 14 vuoden ikäisenä, tästä tulkinnasta kuitenkin seuraa, että hänen on täytynyt olla Jeesuksen syntyessä ainakin 14+7+84 = 105-vuotias.


title: Hanna (profeetta)

text: Raamatussa hänestä kerrotaan edelleen, että hän vietti vanhuutensa päivät temppelistä poistumatta sieltä ja siellä Jumalaa paastolla ja rukouksilla yöt ja päivät. Kun Jeesus tuotiin pyhäkköön, Hanna näki hänet, ylisti Jumalaa ja puhui lapsesta kaikille, jotka odottivat Jerusalemin lunastusta.


title: Hanna (profeetta)

text: Hannaa kunnioitetaan pyhimyksenä sekä katolisessa että ortodoksisessa kirkossa, ja hänestä käytetään nimitystä "naisprofeetta Hanna". Ortodoksinen kirkko pitää Hannaa ja Simeonia viimeisinä vanhan liiton profeettoina ja viettää heidän yhteistä muistopäiväänsä 3. helmikuuta, välittömästi kynttilänpäivää eli Herran temppeliintuomisen juhlaa seuraavana päivänä. Niissä ortodoksisissa kirkoissa, joissa juhlapäivät yhä määräytyvät vanhan juliaanisen kalenterin mukaan, tämä vastaa kuitenkin helmikuun 16. päivää nykyisen gregoriaanisen kalenterin mukaan. Myös katolisessa kirkossa Hannan muistopäivä on 3. helmikuuta, paikoitellen kuitenkin 1. syyskuuta.


title: Hanna (profeetta)

text: Hannan kuva esiintyy säännöllisesti Jeesuksen temppeliintuomista esittävissä ikoneissa yhdessä Jeesuksen, Marian, Joosefin ja Simeonin kanssa. Ortodoksien perinteisen käsityksen mukaan Kristus kohtasi kansansa, Israelin, Simeonin ja Hannan henkilöissä.


title: Viktor Lööv

text: Viktor Lööv (s. 16. marraskuuta 1992 Södertälje, Ruotsi) on ruotsalainen jääkiekkoilija, joka pelaa KHL-joukkue Jokereissa. Hän on Toronto Maple Leafsin 209. vuoron varaus .


title: Viktor Lööv

text: Lööv on Södertälje SK:n kasvatti. Hän edusti Södertäljen alle 18-vuotiaiden joukkuetta vuosina 2008–2010. Jälkimmäisen kauden aikana hän pääsi jo pelaamaan Ruotsin korkeimmalle juniorisarjatasolle SuperElitiin, jossa pelasi Södertäljen joukkueessa 12 ottelua.


title: Viktor Lööv

text: Kauden 2010–2011 Lööv pelasi jo kokonaisuudessaan Södertäljen A-junioreissa. Hän teki 42 ottelussa neljä maalia sekä 19 syöttöpistettä. Kahdessa pudotuspeliottelussa hän jäi pisteittä sekä istui yhden kahden minuutin rangaistuksen. Lisäksi kauden päätteeksi Lööv pääsi pelaamaan Södertäljen edustusjoukkueessa yhden ottelun, kun se joutui karsimaan paikastaan SHL:ssä.


title: Viktor Lööv

text: Kaudella 2011–2012 Lööv pelasi viimeiset junioriottelunsa SuperElitissä, jossa hän esiintyi viidessä ottelussa tehden kolme syöttöpistettä ja istuen yhden rangaistuksen. Hän teki neljässä pudotuspeliottelussa kaksi maalia. Suurimman osan kaudesta Lööv pelasi Södertäljen aikuisten joukkueessa, jossa hän pääsi debytoimaan ammattilaistasolla. Hän pelasi Ruotsin toiseksi korkeimmalla sarjatasolla Allsvenskanissa 50 ottelua tehden kolme maalia sekä kolme syöttöpistettä. Hänelle kertyi 42 rangaistusminuuttia.


title: Viktor Lööv

text: Kauden jälkeen pidetyssä Toronto Maple Leafs varasi Löövin seitsemännellä kierroksella tilaisuuden 209. pelaajana.


title: Viktor Lööv

text: Kaudella 2012–2013 Lööv jatkoi Södertäljen joukkueessa Allsvenskanissa. Hän pelasi 40 ottelua, joissa teki kaksi maalia sekä kuusi syöttöpistettä eli yhteensä kahdeksan tehopistettä, joiden lisäksi hänelle kertyi 49 rangaistusminuuttia. Södertälje pääsi kauden päätteeksi karsimaan pääsystä korkeimmalle sarjatasolle SHL:ään. Kymmenessä karsintaottelussa Lööv sai kolme syöttöpistettä sekä neljä kahden minuutin rangaistusta.


title: Viktor Lööv

text: Lööv siirtyi kaudeksi 2013–2014 ensimmäistä kertaa urallaan pääsarjatasolle, kun teki sopimuksen MODO Hockeyn kanssa. 42 ottelussa Lööv teki tehot 5+7=12 sekä keräsi 20 rangaistusminuuttia. Lisäksi hän pelasi kaksi pisteetöntä pudotuspeliottelua.


title: Viktor Lööv

text: Ensimmäisen SHL-kautensa jälkeen Lööv solmi kolmen vuoden mittaisen tulokassopimuksen hänet varanneen Toronto Maple Leafsin kanssa. Lööv edusti kauden ajan Maple Leafsin AHL-farmijoukkue Toronto Marliesia, jossa pelasi 74 runkosarjaottelussa tehden tehot 6+15=21. Hänen plus/miinus -saldonsa oli +15. Kolmessa pudotuspeliottelussa Lööv sai yhden syöttöpisteen.


title: Viktor Lööv

text: Lööv osallistui ennen toista kauttaan Pohjois-Amerikassa, Toronton harjoitusleirille, jossa ei kuitenkaan saanut paikkaa NHL:ssä, vaan hänet lähetettiin jälleen Marliesiin. Hän pelasi 55 AHL:n runkosarjaottelua, joissa teki kolme maalia sekä yhteensä 15 tehopistettä. Helmikuussa 2016 Lööv nostettiin ensimmäisen kerran Maple Leafsin NHL-kokoonpanoon. Hän teki debyyttinsä samana päivänä ottelussa New York Rangersia vastaan. Lööv sai heti ensimmäisessä ottelussaan myös ensimmäisen pisteensä, kun hän syötti P. A. Parenteaun tekemän maalin. Yhteensä Lööv pelasi neljä ottelua keräten kaksi syöttöpistettä, jonka jälkeen hänet lähetettiin takaisin Marliesiin. Löövin plus/miinus -saldo oli NHL:n puolella +4.


title: Viktor Lööv

text: Kaudella 2016–2017 Lööv ei päässyt pelaamaan Maple Leafsissa yhtään NHL-peliä. Hänet siirrettiin 41 AHL-ottelun jälkeen New Jersey Devilsiin, josta Maple Leads sai vaihdossa Dmitri Kalininin. Kaudella 2017-18 Lööv pelasi Binghamton Devilsissä ja Iowa Wildissä.


title: Viktor Lööv

text: Toukokuussa 2018 Lööv solmi vuoden mittaisen sopimuksen KHL-seura Jokereiden kanssa. Joulukuussa 2018 hän solmi Jokereiden kanssa vuoden mittaisen jatkosopimuksen, joka sisältää myös option kaudesta 2020–2021.


title: Hopeapermanganaatti

text: Hopeapermanganaatti (AgMnO) on hopea- ja permanganaatti-ionien muodostama epäorgaaninen ioniyhdiste. Yhdistettä voidaan käyttää antiseptisena aineena ja kaasunaamareissa.


title: Hopeapermanganaatti

text: Huoneenlämpötilassa hopeapermanganaatti on tummanviolettia kiteistä ainetta. Yhdisteen alkeiskoppi on monokliininen. Aine liukenee kohtalaisesti veteen ja liukoisuus lämpimään veteen on suurempi kuin kylmään. Kuumennettaessa se hajoaa ennen sulamistaan ja hajoaminen voi olla räjähdysmäinen. Hopeapermanganaatti reagoi myös etanolin kanssa. Muiden permanganaattien tavoin se on hyvin vahva hapetin.


title: Hopeapermanganaatti

text: Hopeapermanganaattia valmistetaan hopeanitraatti- ja kaliumpermanganaattiliuosten välisellä reaktiolla. Liuoksessa hopeapermanganaatti on vähiten liukoinen komponentti ja voidaan erottaa kiteyttämällä. Toinen tapa on karbonaatin tai -oksidin reaktio permangaanihapon kanssa.


title: Hopeapermanganaatti

text: Hopeapermanganaattia käytetään kaasunaamareissa, joissa sen tehtävä on hapettaa huonosti absorboituva hiilimonoksidi paremmin absorboituvaksi hiilidioksidiksi. Yhdistettä voidaan käyttää myös hapettimena ja lääketieteessä antiseptisenä aineena.


title: David Warsofsky

text: David Warsofsky (s. 30. toukokuuta 1990) on yhdysvaltalainen jääkiekkoilija, joka pelaa NHL-seura New Jersey Devilsissä Warsofsky on pelipaikaltaan puolustaja. Hänen aiemmat seuransa ovat Pittsburgh Penguins ja Boston Bruins. St. Louis Blues varasi Warsofskyn vuoden 2008 varaustilaisuudessa 4. kierroksella 95. pelaajana mutta hän ei koskaan pelannut Bluesissa. Warsofsky on pelannut NHL:n runkosarjassa kauden 2015–2016 päättymiseen mennessä 32 ottelua joissa hän on tehnyt kaksi maalia ja kolme syöttöpistettä eli viisi tehopistetta. Warsofsky edusti Yhdysvaltain jääkiekkomaajoukkuetta. Venäjän maailmanmestaruuskilpailuissa 2016.


title: Gabriel Barbosa

text: Gabriel Barbosa Almeida (tunnetaan paremmin nimillä "Gabigol" tai pelkkä "Gabriel", s. 30. elokuuta 1996 São Bernardo do Campo) on brasilialainen jalkapalloilija, joka edustaa Serie A:ssa pelaavaa Interiä. Pelipaikaltaan vasenjalkainen Gabriel on vasen laitahyökkääjä.


title: Gabriel Barbosa

text: Gabriel on Santosin kasvatti. Hän debytoi seuran paidassa Série A:ssa kaudella 2013 tehden 11 pelaamassaan ottelussa yhden osuman. Kaudella 2015 hän voitti seuran kanssa Copa do Brasilin ja Campeonato Paulistan. Myös vuonna 2016 Gabriel juhli seuran kanssa Paulistan mestaruutta.


title: Gabriel Barbosa

text: Gabriel on edustanut Brasiliaa nuorten maajoukkuetasolla. Hän kuului maan alle 17-vuotiaiden joukkueeseen vuoden 2013 ikäluokan MM-kilpailuissa, joissa hän teki yhden maalin. Gabriel valittiin Brasilian jalkapallomaajoukkueeseen vuoden 2016 Copa América Centenarioon.


title: Finskt Idrottsblad

text: Finskt Idrottsblad oli Helsingissä vuosina 1904–1947 ilmestynyt ruotsinkielinen urheilulehti. Vuodesta 1919 lähtien sen nimenä oli "Idrottsbladet".


title: Finskt Idrottsblad

text: Uno Westerholmin perustama "Finskt Idrottsblad" oli monipuolinen urheilun uutislehti. Se toimi aluksi SVUL:iin kuuluneiden ruotsinkielisten urheiluseurojen ja vuodesta 1912 lähtien Finlands Svenska Gymnastik- och Idrottsförbundin äänenkannattajana. Vuonna 1918 lehden kustantajaksi perustettiin Ab Idrottsförlaget. Vuonna 1937 "Idrottsbladetiin" yhdistettiin Svenska Finlands Idrottsförbundin "Idrott"-lehti.


title: Finskt Idrottsblad

text: Lehti ilmestyi aluksi kerran kuukaudessa, vuodesta 1909 lähtien kahdesti kuussa ja vuodesta 1913 viikkolehtenä. Sen toimittajina työskentelivät Uno Westerholm (1904–191, 1921–1926), Artur Eklund (1918–1920), John Rönnberg (1918–1920), Ivar Ståhle (1927), Gustaf Sundvall (1928–1936), Arthur Englund (1937–1942), Henning Relander (1945–1946) ja Lars Rönnqvist (1943–1947).


title: Jérémy Roy (jääkiekkoilija)

text: Jérémy Roy (s. 14. toukokuuta 1997 Richelieu, Quebec, Kanada) on kanadalainen jääkiekkopuolustaja, joka edustaa QMJHL:ssa pelaavaa Blainville-Boisbriand Armadaa. San Jose Sharks varasi Royn NHL:ään 31. varausvuorolla kesällä


title: Netherworld

text: Netherworld on Jukka Tapanimäen kehittämä shoot ’em up -videopeli, jonka Hewson julkaisi kotitietokoneille vuonna 1988. Peli oli Tapanimäen toinen teos, ja se sai vaikutteita "Boulder Dashista". Musiikkina pelissä soi Jori Olkkosen säveltämä kappale ”The Purser Stole My Gun”. Pelin julkaisi Hewson Consultants, jonka omisti Andrew Hewson.


title: Netherworld

text: MikroBitti antoi pelin Commodore 64 -versiolle seuraavat arvosanat: grafiikka 10/10, äänet 10/10, kiinnostavuus 9/10, yleisarvosana "aargh!" (5/5). Arvostelija Niko Nirvi kehui grafiikkaa muihin Commodore 64 -peleihin verrattuna, animaatioita, näytön vieritystä ja spriteja. Moitittavaa arvostelija löysi tiukoista aikarajoista.


title: Radim Šimek

text: Radim Šimek (s. 20. syyskuuta 1992) on tšekkiläinen jääkiekkoilija, pelipaikaltaan puolustaja. Hän pelaa Tšekin Extraligassa HC Bílí Tygři Liberecin joukkueessa. Hän edusti Tšekin jääkiekkomaajoukkuetta Venäjän maailmanmestaruuskilpailuissa 2016.


title: Jakub Jeřábek

text: Jakub Jerabek (s. 12. toukokuuta 1991) on tšekkiläinen jääkiekkoilija, pelipaikaltaan puolustaja. Hän pelaa NHL-joukkue Montréal Canadiensissa. Kaudella 2016–2017 hänet valittiin . Hän on edustanut Tšekin jääkiekkomaajoukkuetta MM-kilpailuissa 2016 ja 2017.


title: Yamdrokjärvi

text: Yamdrokjärvi on järvi Tiibetissä Kiinassa. Järvi sijaitsee 4 488 metrin korkeudella merenpinnasta. Yamdrok on yksi neljästä tiibetiläisten pyhistä järvistä Namtson, Lhamo Latson ja Manasarovarin ohella.


title: LORD

text: LORD on Otaniemen Teknillisessä korkeakoulussa opiskelleen Olli J. Paavolan vuonna 1981 kehittämä tietokonepeli DEC-20-keskustietokoneelle. "LORD" on tekstiseikkailupeli, jossa on 550 erillistä "huonetta". Se on mahdollisesti ensimmäinen "Taru sormusten herrasta" -kirjaan perustuva tietokonepeli, joskaan se ei seuraa esikuvaansa orjallisesti. Petri Saarikosken mukaan "The Lord" on myös osoitus siitä, kuinka suosittu Tolkien oli suomalaisissa opiskelijapiireissä 1980-luvulla. Tietokonepelien kehittämisen ympärille syntyneille yliopistoyhteisöille oli leimallista kiinnostus scifiin ja fantasiaan, ja niistä vaikutteita saaneet seikkailupelit olivat yhteisöjen suosiossa.


title: Jorma Paukku

text: Jorma Paukku (20. toukokuuta 1945 Pielisjärvi – 1. toukokuuta 2016 Espoo) oli suomalainen diplomaatti ja ulkoasiainneuvos. Hän oli suurlähettiläs 2002–2007 Dar es Salaamissa Tansaniassa ja samalla akkreditoituna suurlähettilääksi myös Sambiaan, Burundiin, Ruandaan sekä Kongon demokraattiseen tasavaltaan.


title: Matt Taormina

text: Matt Taormina (s. 20. lokakuuta 1986 Warren, Michigan, Yhdysvallat) on yhdysvaltalainen jääkiekkopuolustaja, joka pelaa NHL-joukkue Tampa Bay Lightningissa. Hän on edustanut aiemmin myös New Jersey Devilsiä. Taormina on pelannut 59 ottelua NHL:n runkosarjassa, joissa hän on tehnyt neljä maalia ja kahdeksan syöttöpistettä eli 12 tehopistettä kauden 2015–2016 loppuun mennessä. Kauden 2011–2012 loppuun saakka Taormina pelasi Devilsissä ja sen jälkeen Lightningissa. Lightningissa Taormina on pelannut myös kolme pudotuspeliottelua ilman tehopisteitä.


title: Zucchero

text: Zucchero (oik. "Adelmo Fornaciari", joskus myös nimellä Zucchero Fornaciari, s. 25. syyskuuta 1955) on italialainen rockmuusikko sekä laulaja-lauluntekijä, joka nousi 1990-luvulla kansainväliseen suosioon karheaäänisenä laulajana. Hänen musiikissaan on vaikutteita bluesista, gospelista, soulista ja muista afroamerikkalaisista tyylilajeista. Hänen tunnetuimpia hittejään ovat ”Diamante”, ”Il Volo / My Love”, ”Baila (Sexy Thing) / Baila morena” sekä Paul Youngin kanssa tehty duetto ”Senza una donna (Without a Woman)”. Zucchero on esiintynyt yhdessä myös muun muassa Stingin, Luciano Pavarottin, Andrea Bocellin, Elton Johnin, Brian Mayn, Eric Claptonin, Randy Crawfordin, Miles Davisin ja B. B. Kingin kanssa.


title: Zucchero

text: Zuccheron taiteilijanimi tarkoittaa sokeria.


title: Mikko Saari

text: Mikko Saari on suomalainen WordPress-, korttipeli- ja lautapeliasiantuntija. Saari palkittiin Kultaisella Lohikäärmeellä pitkäaikaisesta ja merkittävästä työstä lautapelien parissa Ropeconissa 2015.


title: Marokkolaiskortteli

text: Marokkolaiskortteli eli Mughrabi-kortteli ( "Hārat al-Maghāriba", , "Sh'khunat HaMughrabim") oli vuoteen 1967 saakka pääasiassa muslimien asuttama noin 10 000 neliömetrin laajuinen alue Jerusalemin vanhankaupungin kaakkoiskulmassa. Se rajoittui idässä Temppelivuoren Länsimuuriin etelässä vanhankaupungin muuriin ja Lantaporttiin, lännessä juutalaiskorteliin ja pohjoisessa muslimikorteliin, jonka eteläisenä jatkeena sitä voitiin pitää. Sen perusti Saladin 1100-luvun lopulla.


title: Marokkolaiskortteli

text: Israelin sotajoukot hävittivät koko korttelin kuuden päivän sodan aikana 10. kesäkuuta 1967 leventääkseen Länsimuurille johtanutta kulkutietä ja muodostaakseen sen eteen laajan aukion paikalle kokoontuvia rukoilevia juutalaisia varten. Tällöin sen asukkaat joutuivat lyhyellä varoitusajalla muuttamaan pois.


title: Marokkolaiskortteli

text: 1400-luvun historioitsija Mujir al-Dinin mukaan korttelin perusti vuonna 1193 Saladinin poika Al-Afdal ibn Salah ad-Din Pohjois-Afrikasta Jerusalemiin muuttaneiden asuinalueeksi, jota ylläpiti hyväntekeväisyyssätiö, "waqf". Hän perusti sinne myös koulun nimeltä Afdaliyyah. Myöhemmin hurskaat pohjoisafrikkalaiset lahjoittajat laajensivat alueita perustavalla uusia "waqfeja". Niinpä vuonna 1303 perustettiin Umar ibn Abdullah ibn Abdun-Nabi al-Masmudi al-Mujarradin lahjoitusvaroin uskonnollinen koulu "al-Masmudia zaouia" siellä asuvia pohjoisafrikkalaisia varten, ja vuonna 1320 Shuyab ibn Muhammad ibn Shuayb, Sufi-mestari Abu Madyanin pojanpoika, perusti sinne toisen "zaouian", jota rahoitettiin hänen Ain Karimissa sijainneiden maidensa tuotoilla. Vuonna 1352 Marokon marinidisukuinen sulttaani Abu Inan Faris perusti pienemmän rahaston, "waqf-a Qur'an", jonka hän luovutti al-Aqsan moskeijalle ja lähetti sinne edustajia varmistamaan, että päätös luettiin säännöllisesti.


title: Marokkolaiskortteli

text: Jerusalemissa vuonna 1806 käyneen ranskalaisen Chateaubriandin mukaan osa korttelin asukkaista oli Espanjasta 1400-luvun lopulla karkotettujen maurien jälkeläisiä. He olivat päässeet hyviin väleihin alueen entisten asukkaiden kanssa, ja heitä varten oli rakennettu moskeija. Korttelin asukkaat ylläpitivät omaa kulttuuriaan ruoan, vaatetuksen ja perinteiden osalta, kunnes he 1800-luvulla assimiloituivat Vanhankaupungin muuhun väestöön. Näin ollen se oli al-Aqsan moskeijaan saapuneille pohjoisafrikkalaisille pyhiinvaeltajille luonnollinen majoituspaikka.


title: Marokkolaiskortteli

text: Veroluettelojen mukaan korttelissa asui 13 perhettä vuosina 1525–1526, 69 perhettä, yksi yksinäinen mies ja yksi imaami vuosina 1538–1539 ja lopulta 126 perhettä ja 7 yksinäistä miestä vuosia 1596–1597.


title: Marokkolaiskortteli

text: Vuosien kuluessa kortteliin perustettiin muutamia kouluja ja moskeijoita, ja Al-Aqsan moskeijassa uskonnollisia tehtäviä suorittaneet papit asuivat siellä.


title: Marokkolaiskortteli

text: Korttelin rakennukset ulottuivat neljän metrin päähän Valitusmuurista eli Läsimuurista, joka on Toisen temppelin jäänne ja juutalaisten tärkein pyhiinvaelluspaikka. Muurille pääsi vain kapean kujan kautta Kuningas Daavidin kadulta, mikä toisinaan johti riitoihin lisää tilaa kaivanneiden juutalaisten pyhiinvaeltajien ja paikallisten asukkaiden välillä, jotka valittivat melua. Pohjoisafrikkalaiset, jotka pitivät juutalaisia uskottomina, häiritsivät heitä ja vaativat maksua siitä, että nämä saivat rukoilla tulematta häirityiksi.


title: Marokkolaiskortteli

text: Matkakertomuksessaan vuodelta 1845 T. Tobler mainitsi, että pohjoisafrikkalaisessa korttelissa oli moskeija.


title: Marokkolaiskortteli

text: Juutalaiset yrittivät 1800-luvun loppupuolelta lähtien useita kertoja ostaa Marokkolaiskorttelin saadakseen Länsimuurin eteen lisää tilaa ja siirtääkseen sen asukkaat muualle. Ensimmäisen tällaisen tarjouksen teki Moses Montefiore vuonna 1866. Vuonna 1887 paroni Rothschild laati suunnitelman korttelin ostamiseksi ja uudelleenrakentamiseksi "juutalaiskansan ansioksi ja kunniaksi" ja asuttaakseen sen asukkaat väljempiin tiloihin muualla. Osmanien alainen Jerusalemin kuvernööri Rauf Pasha ja Jerusalemin mufti Mohammed Tahir Husseini hyväksyivätkin tarjouksen. Kun korkeimmat maalliset ja islamilaiset uskonnolliset viranomaiset olivat myöntäneet luvan, suunnitelma kuitenkin viivästyi, koska viranomaiset kielsivät rakentamasta sinne mitään ja sallivat vain istuttaa sinne puita alueen kaunistamiseksi. He eivät myöskään sallineet alueen tulevan kokonaan juutalaisten valvontaan, koska he olisivat voineet kieltää käyttämästä paikkaa muihin tarkoituksiin, jotka saattoivat häiritä rukoilijoita, kuten muulien ajoon alueen kautta. Toisten tietojen mukaan suunnitelma kaatui, koska pelättiin arabien suhtautuvan siihen vihamielisesti.


title: Marokkolaiskortteli

text: Kahden ensimmäisen kuukauden aikana sen jälkeen kun Osmanien valtakunta meni mukaan sotaan, Jerusalemin turkkilainen kuvernööri Zakey Bey tarjosi marokkolaiskorttelia ja sen 25 taloa myytäväksi juutalaisille, jotta nämä voisivat laajentaa rukouksiinsa käytettävissä olevaa aluetta. Hän pyysi siitä 20 000 puntaa, jotka olisi käytetty osittain paikalla asuneiden muslimien uudelleenasuttamiseen, osittain yleisen puutarhan perustamiseen muurin eteen.


title: Marokkolaiskortteli

text: Vuonna 1919 sionistijohtaja Chaim Weizmann lähetti Britannian Foreign and Commonwealth Officelle kirjeen, jossa hän ehdotti korttelia tyhjennettäväksi ja muuria saatettavaksi juutalaisten omistukseen. Britit kuitenkin säilyttivät "status quon". Muuri ja Marokkolaiskortteli pysyivät Waqfin omistuksessa, ja juutalaisilla pysyi heillä vanhastaan ollut oikeus vierailla siellä. Palestiinan vuoden 1929 mellakoiden jälkeen Iso-Britannia asetti Kansainliiton suostumuksella komission selvittämään asiaa. Komissiokin vahvisti status quon, mutta asetti joitakin rajoituksia: juutalaiset esimerkiksi eivät saaneet pitää siellä Jom kippurin rukouksia, joihin kuului šofarin soitto, eivätkä muslimit saaneet suorittaa muurin läheisyydessä Zikr-seremoniaa, johon kuului musiikin soitto, tai häiritä rukoilevia juutalaisia.


title: Marokkolaiskortteli

text: Kun Jordania vuonna 1948 Israelin itsenäisyyssodan yhteydessä miehitti Jerusalemin Vanhankaupungin, Juutalaiskorttelista karkotettiin 1500 juutalaista asukasta. Sekä marokkolais- että juutalaiskortteli tuhoutuivat suurelta osin taisteluissa.


title: Marokkolaiskortteli

text: Lauantai-iltana 10. kesäkuuta 1967, kuuden päivän sodan viimeisenä päivänä kolme päivää sen jälkeen kun Israelin armeija oli vallannut Jerusalemin vanhankaupungin, Marokkolaiskorttelin kaikki 650 asukasta saivat määräyksen tyhjentää kotinsa lyhyessä ajassa. Sotilaiden vartioimat rakennustyöläiset purkivat ensin julkisen käymälän ja sen jälkeen jäljellä olevat rakennukset, 135 asuintaloa ja uskonnollinen koulu "Bou Medyan zaouia". Osa asukkaista kieltäytyi poistumasta, kunnes heidän kotitalonsa sortui. Raunioista löydettiin muuan ikääntynyt nainen, joka pian sen jälkeen kuoli.


title: Marokkolaiskortteli

text: Samalla purettiin myös Sheikki Eidin moskeija, yksi harvoista Saladinin ajoilta säilyneistä moskeijoista.


title: Marokkolaiskortteli

text: Purkamisen hyväksyi Jerusalemin pormestari Teddy Kollek, joka kertoi siitä omaelämäkerrassaan vuodelta 1978. Kirjeessään Yhdistyneille kansakunnille Israelin hallitus selitti, että rakennukset purettiin sen jälkeen, kun Jordanian hallitus oli päästänyt alueen muuttumaan slummiksi. Purkutyöt suoritettiin nopeasti, sillä alueelle odotettiin tavattoman suurta joukkoa juutalaisia rukoilijoista, jotka pääsivät Länsimuurille ensimmäisen kerran 19 vuoteen. Everstiluutnantti Yaakov Salman, purkamisesta vastannut varasotilaskuvernööri oli tietoinen siitä, että tekoa saatettaisiin Geneven sopimuksen perusteella pitää laittomana, mutta hän toimitti YK:lle Itä-Jerusalemin kunnallisilta viranomaisilta saamiaan asiakirjoja, jotka todistivat korttelin huonot terveydelliset olot ja että myös Jordania oli suunnitellut alueen tyhjentämistä.


title: Marokkolaiskortteli

text: 18. huhtikuuta 1968 Israelin hallitus pakkolunasti alueen yleiseen käyttöön ja maksoi 200 Jordanian dinaaria jokaiselle sieltä muualle siirtämälleen perheelle.


title: Marokkolaiskortteli

text: Vuonna 1967 muurin läheisyyteen jäi jäljelle vielä muutamia rakennuksia kuten Madrasa Fakhriya sekä talo, jossa 1500-luvulta saakka oli asunut Abu al-Sa'udin suvun jäseniä, mutta nekin purettiin vuonna 1969.


title: Marokkolaiskortteli

text: Muurin edessä ollut rukouspaikka, joka ennen oli ollut 28 metrin pituinen, pidennettiin yli kaksinkertaiseksi, 60 metrin pituiseksi, ja sen sijaan että muurin edessä ennen oli vain neljän metrin levyinen kuja, sinne muodostettiin 20 000 neliömetrin laajuinen Länsimuurin aukio, joka nykyisin toimii ulkoilmasynagogana.


title: Marokkolaiskortteli

text: Vuoden 1967 jälkeen monet korttelin entiset asukkaat ovat muuttaneet kuningas Hassan II:n avustuksella Marokkoon. Muut perheet on asutettu Shu'fatin pakolaisleirille sekä muihin Jerusalemin kaupunginosiin.


title: Milan Doudera

text: Milan Doudera (s. 1. tammikuuta 1993) on tšekkiläinen jääkiekkoilija, pelipaikaltaan puolustaja. Hän pelaa Tšekin Extraligassa HC Ocelaři Třinecin joukkueessa. Hän edusti Tšekin jääkiekkomaajoukkuetta Venäjän maailmanmestaruuskilpailuissa 2016.


title: Jalkapallon Euroopan-mestaruuskilpailujen 2016 kokoonpanot

text: Tämä sivu esittelee vuoden 2016 EM-kilpailujen osallistujajoukkueiden kokoonpanot. Joukkueiden kapteenit on merkitty -merkillä.


text: Turnauksessa mukana olevien joukkueiden tulee nimetä 23 pelaajan kokoonpano, joista kolme (3) ovat maalivahteja 31. toukokuuta 2016 mennessä. Loukkaantumisten sattuessa joukkueilla on mahdollisuus korvata pelaaja ennen ensimmäisen pelin alkua.


text:
31. toukokuuta 2016 nimetty 23 pelaajan lopullinen kokoonpano.
21. toukokuuta 2016 nimetty 23 pelaajan lopullinen kokoonpano.
31. toukokuuta 2016 nimetty 23 pelaajan lopullinen kokoonpano.
30. toukokuuta 2016 nimetty 23 pelaajan lopullinen kokoonpano.
31. toukokuuta 2016 nimetty 23 pelaajan lopullinen kokoonpano.
30. toukokuuta 2016 nimetty 23 pelaajan lopullinen kokoonpano.
21. toukokuuta 2016 nimetty 23 pelaajan lopullinen kokoonpano.
31. toukokuuta 2016 nimetty 23 pelaajan lopullinen kokoonpano.
31. toukokuuta 2016 nimetty 23 pelaajan lopullinen kokoonpano.
31. toukokuuta 2016 nimetty 23 pelaajan lopullinen kokoonpano.
30. toukokuuta 2016 nimetty 23 pelaajan lopullinen kokoonpano.
28. toukokuuta 2016 nimetty 23 pelaajan lopullinen kokoonpano.
31. toukokuuta 2016 nimetty 23 pelaajan lopullinen kokoonpano.
31. toukokuuta 2016 nimetty 23 pelaajan lopullinen kokoonpano.
31. toukokuuta 2016 nimetty 23 pelaajan lopullinen kokoonpano.
31. toukokuuta 2016 nimetty 23 pelaajan lopullinen kokoonpano.
12. toukokuuta 2016 nimetty lopullinen 23 pelaajan kokoonpano.


text:
31. toukokuuta 2016 nimetty lopullinen 23 pelaajan kokoonpano.
31. toukokuuta 2016 nimetty 23 pelaajan lopullinen kokoonpano.
17. toukokuuta 2016 nimetty 23 pelaajan lopullinen kokoonpano.
9. toukokuuta 2016 nimetty 23 pelaajan lopullinen kokoonpano.


text:
31. toukokuuta 2016 nimetty lopullinen 23 pelaajan kokoonpano.
17. toukokuuta 2016 nimetty 23 pelaajan lopullinen kokoonpano.
31. toukokuuta 2016 nimetty 23 pelaajan lopullinen kokoonpano.


title: Bohumil Kubát

text: Bohumil Kubát (14. helmikuuta 1935 Česká Třebová – 12. toukokuuta 2016) oli Tšekkoslovakiaa kilpaurallaan edustanut vapaapainija, kreikkalais-roomalaisen tyylin painija ja olympiamitalisti.


title: Bohumil Kubát

text: Kummankin painityylin raskaimmissa painoluokissa kilpaillut Kubát voitti kreikkalais-roomalaisella tyylillä painoluokassa yli 87 kg olympiapronssia Roomassa 1960 missä hän kilpaili muun muassa suomalaista Viktor Ahventa vastaan. Seuraavana vuonna Kubát sijoittui MM-kilpailuissa neljänneksi. Vuosina 1963–1967 hän kilpaili vapaapainissa viisissä arvokilpailuissa ja sijoittui joka kerta neljänneksi tai viidenneksi. Neljännen sijan hän saavutti muun muassa yli 97 kg:n sarjassa Tokion kesäolympialaisissa 1964.


title: Maailman ympäri 80 päivässä (lautapeli)

text: Maailman ympäri 80 päivässä on Michael Rieneckin suunnittelema, vuonna 2005 julkaistu koko perheen lautapeli. Suomessa pelin jakelusta vastaa Marektoy.


title: Maailman ympäri 80 päivässä (lautapeli)

text: Pelin ideana on, nimensä mukaisesti, kiertää maailma mahdollisimman lyhyessä ajassa. Pelimekaniikka on yksinkertainen; pelaajat etenevät matkalla suurkaupungista toiseen pelaamalla matkakortteja. Matkakortit on pisteytetty, ja tarvittavien matkakorttien laatu ja määrä vaihtelevat matkakohteesta toiseen. Pisteytettyjen matkakorttien mukaan lasketaan pelaajan käytetyt matkapäivät matkaa kohden. Matkakortteja nostetaan lisää jokaisella vuorolla, jolloin pelaaja saa kortin nostaessaan myös kortin nostopaikasta riippuen lisätoiminnon.


title: Maailman ympäri 80 päivässä (lautapeli)

text: Jonkinasteista satunnaisuutta ja syvyyttä peliin tuovat tapahtumakortit, joita voi ostaa joko rahalla, saadaan palkintona nopeasta etenemisestä seuraavaan kaupunkiin tai joita nostetaan matkakortin valinnasta saatavalla lisätoiminnolla.


title: Maailman ympäri 80 päivässä (lautapeli)

text: Pelin voittaa maailman nopeiten kiertänyt pelaaja.


title: Brent Regner

text: Brent Regner (s. 17. toukokuuta 1989 Westlock, Alberta, Kanada) on kanadalainen jääkiekkopuolustaja, joka pelaa NHL-joukkue Dallas Starsin organisaatiossa, lähinnä sen farmijoukkueessa Texas Starsissa, AHL:ssä. Columbus Blue Jackets varasi Regnerin viidennellä kierroksella 137. pelaajana . Hän on kiekollinen puolustaja, jolla on hyvä syöttötaito ja luistelunopeus.


title: Brent Regner

text: Columbus Blue Jackets varasi Regnerin viidennellä kierroksella vuoden 2008 varaustilaisuudessa. Hän teki kolmivuotisen tulokassopimuksen seuran kanssa kesällä 2009 ja debytoi AHL:ssä seuraavalla kaudella Syracuse Crunchin AHL-joukkueessa. Tulokassopimuksensa ajan Regner pelasi AHL:ssä. Sopimuksen päätyttyä hän teki syyskuussa 2012 yksivuotisen AHL-sopimuksen Peoria Rivermenin kanssa.


title: Brent Regner

text: Kauden aikana hän siirtyi vaihtokaupassa AHL-joukkue Chicago Wolvesiin, jossa hän pelasi seuraavat kaksi vuotta. Heinäkuussa 2014 hän allekirjoitti yksivuotisen kaksisuuntaisen sopimuksen St. Louis Bluesin kanssa. Hän pelasi koko kauden AHL:ssä Chicago Wolvesissa toimien joukkueen kapteenina. Heinäkuussa 2015 Regner allekirjoitti kaksivuotisen kaksisuuntaisen sopimuksen Florida Panthersin kanssa. Kausi kului pääosin AHL:ssä Portland Piratesin kapteenina. NHL-debyytin Regner teki helmikuussa 2016. Hän pelasi kauden 2015–2016 aikana seitsemän NHL-ottelua jääden kuitenkin ilman tehopisteitä.


title: Brent Regner

text: Regner toimi kaudella 2016–2017 AHL-joukkue Springfield Thunderbirgsin kapteenina. Hän pystyi pelaamaan kauden aikana vain 28 ottelua alavartalovamman takia. Seuraavaksi kaudeksi Regner teki vuoden sopimuksen Dallas Starsin kanssa.


title: Wilfried Dietrich

text: Wilfried Dietrich (14. lokakuuta 1933 Schifferstadt – 3. kesäkuuta 1992 Durbanville, Etelä-Afrikka) oli Saksaa (Saksojen yhdistynyt joukkue ja Länsi-Saksa) edustanut vapaapainija, kreikkalais-roomalaisen tyylin painija, olympiavoittaja, maailman- ja euroopanmestari. Molemmat painityylit hallinnut Dietrich voitti vuodet 1955–1972 kestäneellä aikuisten arvokisaurallaan viisi olympiamitalia ja yhteensä 11 arvokisamitalia. Hän on eniten olympiamitaleita voittanut painija.


title: Wilfried Dietrich

text: Dietrich osallistui kaikkiin viisiin kesäolympialaisiin vuosien 1956–1972 välillä. Hän voitti kaksi olympiamitalia vapaapainista ja kolme kreikkalais-roomalaisesta painista. Ainoan kultamitalinsa hän voitti vapaapainissa yli 87 kilogramman painoluokassa Roomassa 1960. Dietrich poistui olympiakisoista vain kerran ilman mitalia, kun hän sijoittui 38-vuotiaana muun muassa suomalaista Raimo Karlssonia vastaan painittuaan Münchenissä 1972 kr-tyylillä neljänneksi ja vapaapainissa viidenneksi. Eri painityylit eriteltyinä Dietrich osallistui olympiatasolla ennätyksellisiin kahdeksaan painiturnaukseen. MM-kilpailuista Dietrich voitti vapaapainissa kolme ja kr-tyylillä kaksi mitalia. Ainoan maailmanmestaruutensa hän voitti Jokohamassa 1961. EM-kilpailuista Dietrich voitti vain yhden mitalin, kultaisen, vuonna 1967, mihin vaikutti se, että EM-kilpailuja ei järjestetty hänen aikanaan kuin vasta vuodesta 1966 alkaen.


title: Joseph Blandisi

text: Joseph Blandisi (s. 18. heinäkuuta 1994 Markham, Ontario) on kanadalainen jääkiekkoilija, joka edustaa NHL-seura Anaheim Ducksia. Hän on Colorado Avalanchen kuudennen kierroksen varaus .


title: Joseph Blandisi

text: Blandisi varattiin OHL-seura Owen Sound Attackiin . Hän siirtyi joukkueeseen heti kaudeksi 2011–2012. Tulokaskaudellaan hän teki 68 ottelussa tehot 17+14=31. Viidessä pudotuspeliottelussa hän sai tilastoihinsa yhden syöttöpisteen ja kahdeksan rangaistusminuuttia. Kesällä järjestetyssä Blandisi varattiin Colorado Avalancheen kuudennella kierroksella 162. pelaajana.


title: Joseph Blandisi

text: Kaudella 2012–2013 Blandisi pelasi 37 ottelua tehoin 7+18=25, jonka jälkeen hänet kaupattiin Ottawa 67'siin. Ottawassa hän pelasi 26 ottelua. Kauden 2013–2014 Blandisi aloitti Ottawassa, josta hänet jälleen kesken kauden kaupattiin, tällä kertaa Barrie Coltsiin. Viimeisellä juniorikaudellaan 2014–2015 Blandisi pelasi Coltsissa 68 ottelua tehden tehot 52+60=112. Hän voitti OHL:n maalipörssin ja oli pistepörssin neljäs.


title: Joseph Blandisi

text: Blandisi kärsi OHL-uransa aikana coxsackievirus-tartunnasta, ja joutui olemaan sivussa seitsemän kuukauden ajan.


title: Joseph Blandisi

text: Tammikuussa 2015 Blandisi solmi tulokassopimuksen NHL-seura New Jersey Devilsin kanssa. Kausi 2015–2016 oli hänen ensimmäinen ammattilaistasolla. Blandisi teki NHL-debyyttinsä 11. joulukuuta 2015 ottelussa Detroit Red Wingsiä vastaan. Hän sai jääaikaa 14.37 minuuttia. Tulokaskaudellaan hän pelasi yhteensä 41 NHL-ottelua. Lisäksi hän edusti Devilsin AHL-farmiseura Albany Devilsiä 27 runkosarja- sekä 11 pudotuspeliottelussa.


title: Joseph Blandisi

text: Kaudella 2016–2017 Blandisi oli 27 ottelussa NHL-kokoonpanossa. Albanyssa hän pelasi 31 ottelua tehoin 8+17=25. Hänet valittiin myös AHL:n tähdistöotteluun. Kauden jälkeen heinäkuussa Blandisi ja Devils solmivat kahden vuoden mittaisen kaksisuuntaisen jatkosopimuksen.


title: Joseph Blandisi

text: Blandisi aloitti kauden 2017–2018 AHL:ssä Binghamton Senatorsissa, jossa hän pelasi 19 ottelua tehden tehot 3+11=14. Marraskuun lopussa hänet kaupattiin yhdessä Adam Henriquen ja kolmannen kierroksen varausvuoron kanssa Anaheim Ducksiin vaihdossa Sami Vataseen. Blandisi pelasi Ducksissa kolme NHL-ottelua sekä AHL-joukkue San Diego Gullsissa 27 ottelua.


title: Marek Mazanec

text: Marek Mazanec (s. 18. heinäkuuta 1991 Písek, Tšekki) on tšekkiläinen jääkiekkomaalivahti. Hän edustaa AHL-liigan Hartford Wolf Packia.


title: Marek Mazanec

text: Nashville Predators varasi Mazanecin vuoden kuudennella kierroksella. Hän teki NHL-debyyttinsä marraskuussa 2013, ja valittiin heti marraskuun kuukauden tulokkaaksi.


title: WHIH Newsfront

text: WHIH Newsfront on yhdysvaltalainen verkkosarja, joka toimii Marvel Studiosin useiden viraalimarkkinointikampanjoiden keskipisteenä. Sarja perustuu Marvel Cinematic Universessa (MCU) esiintyvään fiktiiviseen televisioverkkoon WHIH World News. YouTube-videot alkoivat "Ant-Man" -elokuvan markkinointina, ja käsittelivät myös elokuvissa ja televisiosarjoissa kuvailtuja merkittäviä tapahtumia. Marvel Studios loi nämä videot yhteistyössä Googlen kanssa.


title: WHIH Newsfront

text: Uutisohjelmassa Leslie Bibb uusii Christine Everhartin roolin aiemmista MCU-elokuvista, ja Al Madrigal näyttelee hänen poliittista vastaväittelijäänsä Will Adamsia. Useat muut elokuvista tutut näyttelijät uusivat roolinsa, ja ohjelmassa käytetään myös elokuvista otettua arkistokuvaa. Alkuperäiset videot julkaistiin heinäkuussa 2015, keskittyen "ia" seuranneisiin tapahtumiin ja johdattaen samalla "Ant-Manin" tapahtumiin. Lisää videoita julkaistiin huhtikuussa 2016 nimellä "WHIH Newsfront Special", keskittyen Kostajiin, heitä koskeviin poliittisiin puheenaiheisiin osana samanlaista viraalimarkkinointikampanjaa elokuvalle "".


title: WHIH Newsfront

text: Kesäkuussa 2015, Leslie Bibb paljasti olevansa mukana Marvel Studiosin uudessa projektissa, uusien Christine Everhartin roolin elokuvista "Iron Man" ja "Iron Man 2". Seuraavalla viikolla projektin paljastettiin olevan viraalimarkkinointikampanja Marvelin elokuvalle "Ant-Man", ja että kyseessä oli fiktiiviseen maailmaan sijoittuva uutisohjelma "WHIH Newsfront with Christine Everhart", laajennsu fktiivisestä televisioverkosta WHIH World News, joka on raportoinut MCU:n elokuvien ja televisiosarjojen merkittävistä tapahtumista.


title: WHIH Newsfront

text: Bibb palasi Everhartin rooliin, ja Al Madrigal näytteli WHIH:n poliittista vastaväittelijää Will Adamsia, ohjelmassa "WHIH Newsfront Special Report", osana samanlaista kampanjaa huhtikuussa 2016, johdattaen "in" tapahtumiin. Uutisraportit keskittyivät "Civil Warin" konfliktin eri osapuoliin, Everhartin tukiessa ajatusta supersankareiden toiminnan valvomisesta, ja Adamsin ollessa valmis antamaan Kostajien tehdä se mitä maailman pelastamiseen tarvittiin. MCU:ssa julkinen mielipide jakautuu myös kahtia.


title: WHIH Newsfront

text: Marvel tuotti videot yhteistyössä Googlen kanssa, kertoakseen "ia" seuranneista tapahtumista, sekä johdattaen "Ant-Manin" ja "Captain America: Civil Warin" tapahtumiin. Uutisohjelma sisälsi myös muutamia pääsiäismunia, mukaan lukien uutisnauhoja, joissa mainitaan MCU:n hahmoja sekä tapahtumia, kuten Jane Foster, Wolfgang von Struckerin kuolema, sekä tohtori Stephen Strange. Sen lisäksi että videot sisälsivät arkistokuvaa elokuvista, niissä oli myös alkuperäistä materiaalia sekä "videokuvaa siitä miltä taistelut näyttivät siviilien näkökulmista".


title: WHIH Newsfront

text: Videot julkaistiin WHIH World Newsin omalla YouTube-kanavalla, joidenkin niistä ilmestyessä ensin Mashablen, BuzzFeedin, ja WIRED Insiderin välityksellä. "Ant-Man" -kampanjavideot sisältyvät myös lisäominaisuuksina kampanjoidensa kohteena olevien elokuvien blu-ray -julkaisuihin.


title: WHIH Newsfront

text: Muihin viraalimarkkinointikampanjoiden materiaaleihin sisältyy julkaisuja sosiaalisessa mediassa, kuten Twitterissä ja Google+:ssa, sekä täyspitkää materiaalia Mashablessa, jotka julkaistiin videoiden ohella. Sosiaalinen media sai lisähuomioita vuonna 2016 julkaistuilla videoilla, Maan päivän juhlistamisen kunniaksi julkaistujen twiittausten myötä, Stark-yhtiöihin ja Pepper Pottsiin tehtyjen viittausten kera, sekä raportoiden Washingtonin kärsimien tuhojen siivoamisen päättymistä "in" tapahtumien jäljiltä, MCU-poliitikkojen lainausten kera.


title: Gamelion (yritys)

text: Gamelion (myös nimellä Gamelion Studios, aiemmalta nimeltään Gamelot) on suomalainen yritys, joka valmistaa mobiilipelejä. Yrityksen perusti vuonna 2002 Anton Gauffin.


title: Gamelion (yritys)

text: Vuonna 2005 yritys sai pääomasijoituksen Magnolia Venturesilta.


title: Gamelion (yritys)

text: Gamelion perusti tytäryhtiön Puolaan vuonna 2005.


title: Gamelion (yritys)

text: Yhtiön pelejä ovat muun muassa:


title: Karjagin

text: Karjagin on seuraavien tunnettujen suomalaisten sukunimi:


title: Salora Playmaster

text: Salora Playmaster on Saloran vuonna 1977 julkaisema moduulirakenteinen televisiomalli, jossa on sisäänrakennettu televisiopeli.


title: Salora Playmaster

text: Peli on "Pong"-klooni, eli yksinkertainen maila-pallo-peli, jossa yritetään saada mailan avulla kentällä kimpoileva pallo vastustajan maaliin. Peliä ohjataan oranssinvärisillä muovisauvoilla, jotka on kytketty televisioon kaapeleilla. Mailaa liikutetaan ohjaimen päätä pyörittämällä, ja nappia painamalla voi nollata pistetilanteen tai lähettää pallon liikkeelle. Teknisesti peli perustuu General Instrumentsin mikropiiriin, jota toimitettiin useille laitevalmistajille.


title: Salora Playmaster

text: Salora Playmaster tunnettiin Saloran tuotannossa Scanmatic 1E -televisiomallin erikoisvesriona 1E0G. Sitä valmistettiin vuosina 1977–78. Siinä oli vakio-varusteena sisäänrakennettu pelikoneisto ja langalliset käsiohjaimet. Se sisälsi viisi erilaista Pong-variaatiota: kaksi erilaista jalkapallopeliä, tenniksen, squashin ja pelotan.


title: Salora Playmaster

text: Laite ei menestynyt kaupallisesti, vaan se jäi yksittäiseksi televisioiden digitalisoimiskehityksen sivujuonteeksi. Kyse oli feature-ajattelusta, eli lisäpalveluiden liittämisestä vanhaan tuotteeseen viehätyksen ja myyntikatteen kasvattamiseksi. Mainoslehdessä laitetta kuvattiin ”perheen urheilumielisten monipuolisena pelikeskuksena”.


Punaisten ja valkoisten taistelu Suomessa 1918 on vuonna 1918 julkaistu suomalainen lautapeli, jonka aiheena on samana vuonna käyty Suomen sisällissota. Peli on tarkoitettu kahdelle pelaajalle, jotka ottavat punaisten ja valkoisten joukkojen roolin.


title: Punaisten ja valkoisten taistelu Suomessa 1918

text: Molemmilla joukkueilla on kuusi pelimerkkiä, joista mustalla merkityt ovat tykistöä ja muut jalkaväkeä. Joukkojen vahvuus heitetään arpakuutiolla, ja merkitään nuppineulalla joukkoa esittävään pelimerkkiin. Joukot liikkuvat noppaa heittämällä, mutta vastustajan joukkojen ylitse ei saa hypätä. Sen sijaan vastustajan joukot vähenevät yli jääneiden liikepisteiden verran.


text: Pelissä tavoitteena on tuhota vastustajan kaikki joukko-osastot. Kummallakin osapuolella on mahdollisuus voittoon, mutta pelin runomuotoon puetut säännöt tarkastelevat monessa kohtaa tapahtumia voittajaosapuolen näkökulmasta. Peli ei lainkaan käsittele taisteluiden ulkopuolista sisällissotaa, kuten terroria tai vankileirien olosuhteita.


text: Lautapelin valmistaja Juusela & Levänen Oy julkaisi myös sisällissotaa käsittelevää kirjallisuutta, joka lähestyi aihettaan voittajaosapuolen näkökulmasta.


title: Iwao Horiuchi

text: Iwao Horiuchi (, 9. joulukuuta 1941 Toyaman prefektuuri – 4. maaliskuuta 2015) oli japanilainen vapaapainija, olympiamitalisti ja maailmanmestari.


title: Iwao Horiuchi

text: Horiuchi voitti painoluokan 70 kg olympiapronssia Tokion kotikisoissa 1964. Hän kilpaili olympiatasolla myös Méxicossa 1968. Horiuchi voitti maailmanmestaruuden vuonna 1963 ja sijoittui MM-hopealle vuonna 1966. Vuonna 1965 hän oli MM-kilpailuissa kuudes.


title: Iwao Horiuchi

text: Horiuchi kuoli diabetekseen 73-vuotiaana 4. maaliskuuta 2015.


title: Nopeustesti

text: Nopeustesti on 1980-luvun lopulla kehitetty reaktiopeli, jota valmisti suomalainen yritys Coinline Oy. Pelin ovat valmistaneet Harri Mononen sekä Seppo Korhonen. He tarjosivat peliä "Speden Spelit" -televisio-ohjelmaan, ja se valittiin ohjelmaan mukaan lyhyen testaamisen jälkeen. Ohjelman kautta se levisi huoltoasemille ja 1990-luvun puolivälissä myös Yhdysvaltoihin. Yhdysvalloissa peliä valmisti "The Speed Test" -nimellä DPS-Promatic.


title: Ritva Serimaa

text: Ritva Serimaa (o.s. Ström) (20. syyskuuta 1957 Hamina – 12. huhtikuuta 2016 Hamina) oli suomalainen fyysikko ja professori. Hän valmistui filosofian maisteriksi 1982 ja tohtoriksi hän väitteli 1990. Hän oli Helsingin yliopiston fysiikan dosentti vuodesta 1992. Hän tutki väitöskirjassa ja myöhemminkin röntgensäteilyn sironnalla tehtävää tutkimusta. Vuosina 1991–1993 hän oli Stanfordin yliopistossa tutkimassa synkrotronivalolähteellä, ja hänen yksi tutkimuskohteitaan oli Ruotsissa museoitu Vasa-laiva, joka on hajoamassa rikkiyhdisteiden vaikutuksesta. Hän oli vuodesta 2004 Helsingin yliopiston fysiikan professori, ensimmäinen nainen kyseisessä virassa.


title: Ritva Serimaa

text: Serimaa ohjasi 16 väitöskirjaa ja oli yhtenä tekijänä 230 vertaisarvioidussa tieteellisessä artikkelissa. Hän oli vuodesta 2010 Suomalaisen tiedeakatemian jäsen ja vuodesta 2011 Suomen Fyysikkoseuran puheenjohtaja, siinäkin tehtävässä ensimmäinen nainen.


title: Ritva Serimaa

text: Serimaa oli naimisissa fyysikko Olli Serimaan kanssa vuodesta 1982.


title: Virallinen PlayStation-lehti

text: Virallinen PlayStation-lehti on vuodesta ilmestynyt suomalainen pelilehti, joka keskittyi PlayStationiin. Lehti oli kaikkien aikojen ensimmäinen harrastelehti, joka nousi Suomen lehtipisteiden 20 suosituimman listalle.


title: Matti Poikala

text: Matti Tapio Poikala (s. 26. heinäkuuta 1935 Sippola, Suomi) on suomalaislähtöinen, kilpaurallaan Ruotsia edustanut kreikkalais-roomalaisen tyylin painija ja vapaapainija.


title: Matti Poikala

text: Suomessa nuoruutensa elänyt Poikala lähti edistämään painijanuraansa Ruotsiin vuonna 1959. Kaksi vuotta myöhemmin hän voitti ensimmäisen Ruotsin mestaruutensa. Poikala osallistui urallaan Tokion kesäolympialaisiin 1964 ja useisiin muihin miesten arvokilpailuihin. Hän saavutti kreikkalais-roomalaisella tyylillä MM-pronssia Mar del Platassa 1969, missä hopealle ylsi Suomen Eero Tapio, kaksi EM-mitalia ja kaksi Pohjoismaiden mestaruutta.


title: Dacrydium

text: Dacrydium on podokarpuskasvien heimoon (Podocarpaceae) kuuluva havupuusuku. Suvun yli kaksikymmentä lajia ovat Aasian ja Tyynenmeren saarten trooppisten ja subtrooppisten alueiden ainavihantia puita ja pensaita. Osa lajeista voi kasvaa hyvinkin suuriksi metsän latvuskerroksen yläpuolelle ulottuviksi ylispuiksi. Suvun ominaispiirteitä ovat monimuotoiset, pihkaiset lehdet ja epäsymmetriset mehevät kävyt.


title: Dacrydium

text: Suvun tieteellinen nimi "Dacrydium" on johdettu kreikan kielen kyyneltä tarkoittavasta sanasta. Nimi viittaa kasvien erittämiin pihkapisaroihin.


title: Dacrydium

text: Suvun "Dacrydium" edustajat ovat ainavihantia puuvartisia kasveja. Osa lajeista on suurikokoisia, jopa yli 50 metrin korkeuteen kasvavia puita, kun taas toiset lajit jäävät yleensä pieniksi pensaiksi. Suuremmat oksat haarautuvat rungosta lähes säteittäisinä valekiehkuroina. Pienet lehtevät oksanhaarat voivat olla siirottavia tai riippuvia. Rungon kovassa kuoressa on runsaasti korkkihuokosia. Vanhemmiten kaarna tulee uurteiseksi ja hilseilee suomumaisina liuskoina. Pihkatiehyitä on sekä kuoressa että lehdissä.


title: Dacrydium

text: Lehtien muoto vaihtelee suuresti lajin ja kasvin iän mukaan. Lehtiasento on kierteinen. Nuorten kasvien varhaislehdet ovat usein muodoltaan neulasmaisia, joskus hieman sirppimäisiä, ja siirottavat kaikkiin suuntiin. Myöhäislehdille on ominaista rangan myötäinen asento. Muodoltaan ne voivat lajista riippuen olla suomumaisia, äimämäisiä tai neulasmaisia. Varhaislehdet vaihtuvat myöhäislehdiksi asteittain, jolloin lehdistä esiintyy monenlaisia välimuotoja. Neulasmaisen lehden poikkileikkaus vaihtelee litteästä kolmi- tai nelisärmäiseen. Suomumaiset lehdet ovat usein kölillisiä. Lehdessä on tavallisesti yksi pihkatiehyt. Ilmarakoja on kaikilla lehden pinnoilla.


title: Dacrydium

text: Suvun kasvit ovat yleensä kaksikotisia yksineuvoisten hede- ja emikukintojen kehittyessä eri kasviyksilöihin, mutta jotkin lajit voivat olla yksikotisiakin.


title: Dacrydium

text: Hedekävyiksi kutsutut hedekukinnot voivat kehittyä yksittäin tai ryppäissä oksanhaarojen kärki- tai hankasilmuista. Hedekävyt ovat muodoltaan lyhyen lieriömäisiä, ja voivat olla lyhytperäisiä tai lähes perättömiä. Hedekäpy koostuu kilpimäisistä, lavaltaan kolmiomaisista tai lyhytsuippuisista hedelehdistä. Jokaisen hedelehden tyvellä on kaksi siitepölyä tuottavaa pölylokeroa.


title: Dacrydium

text: Kävyiksi kutsutut emikukinnot kehittyvät yksittäin lyhyen oksanhaaran kärkeen. Pienet kävyt muuttuvat kypsyessään meheviksi. Käpy koostuu useista kierteisesti asettuneista teräväkärkisistä käpysuomuista. Suomuista tavallisesti vain yksi tai toisinaan kaksi ovat hedelmällisiä. Hedelmällisen käpysuomun ranganpuoleisella pinnalla on yksi käänteinen siemenaihe. Kävyn hedelmättömät suomut kasvavat tavallisesti yhteen muodostaen kävyn tyveen mehevän pohjuksen, joka on kypsänä yleensä kirkkaan punainen. Monilla lajeilla muutoin yhteenkasvaneiden käpysuomujen terävät kärjet jäävät siirottamaan pohjuksesta. Kävyn kärjessä sijaitseva siemen on yleensä vino pohjukseen nähden. Siemenen tyvenpuoleisinta kolmannesta ympäröi siemenen tuottaneesta emisuomusta kehittynyt epäsymmetrinen vaippa eli epimatium. Se on kypsänä väritykseltään tumman ruskea tai lähes musta.


title: Dacrydium

text: "Dacrydium"-suvun edustajat ovat podokarpuskasvien heimoon kuuluvia havupuita. Niiden lähimmät sukulaiset ovat genetiikan perusteella suvun "Falcatifolium" kasvit. Näiden kahden suvun edustajilla on useita yhteisiä rakenteellisia piirteitä, joita muilla heimon kasveilla ei ole. Näihin piirteisiin kuuluvat pihkatiehyet, joita on varhaislehtien lisäksi myös myöhäislehdissä, ja sekundaarisessa puussa esiintyvät pitkittäistylppysolut.


title: Dacrydium

text: Suku kuvattiin vuonna 1807. 1800-luvun alkupuolella sukua "Dacrydium" ja podokarpuksia ("Podocarpus") pidettiin yleisesti podokarpuskasvien heimon ainoina sukuina. Sittemmin lukuisia alun perin näihin sukuisin kuvattuja kasveja on siirretty omiin sukuihinsa. "Dacrydiumista" erotettuja sukuja ovat podorit ("Parasitaxus"), "Acmopyle", "Falcatifolium", "Halocarpus", "Lepidothamnus" sekä "Lagarostrobos", josta on sittemmin edelleen erotettu suku "Manoao".


title: Dacrydium

text: Sukuun katsotaan yleensä kuuluvaksi noin kaksikymmentä lajia. Havupuihin erikoistunut kasvitieteilijä Aljos Farjon määrittelee vuoden 2010 teoksessaan "A Handbook of the World's Conifers" sukuun kuuluvaksi seuraavat 22 lajia.


title: Dacrydium

text: Suvun "Dacrydium" edustajia kasvaa luonnonvaraisena Kaakkois-Aasiassa ja Australaasiassa sekä useilla läntisen Tyynenmeren saarilla. Niitä esiintyy luonnonvaraisena eteläisessä Kiinassa, Thaimaassa, Laosissa, Kambodžassa, Vietnamissa, Malesiassa, Indonesiassa, Papuassa-Uudessa-Guineassa, Salomonsaarilla, Uudessa-Kaledoniassa, Fidžillä ja Uudessa-Seelannissa.


title: Dacrydium

text: Suvun lajit ovat usein trooppisten vuoristosademetsien puita, mutta niitä kasvaa monenlaisissa metsissä trooppisella ja subtrooppisella ilmastoalueella. Laji "Dacrydium guillauminii" on sopeutunut elämään vetisessä maassa järvien ja jokien tai purojen äärellä. Jotkin lajit ovat erikoistuneet kasvamaan Uuden-Kaledonian voimakkaan emäksisten ja vähäravinteisten serpentiinialueiden pensastomailla.


title: Sakari Suominen

text: Sakari Suominen on suomalainen jääkiekkotuomari, joka on tuomaroinut miesten maailmanmestaruusturnauksissa vuosina 2012, 2013, 2014, 2015, 2016 ja 2017. Hän on myös tuomaroinut olympilaisissa 2014. Kansainvälisiin tehtäviin kuuluu myös alle 20-vuotiaiden MM-kisat 2010 ja 2017, sekä alle 18-vuotiaiden MM-kisat 2007 ja 2011 Suominen tuomaroi SM-liigan otteluja linjatuomarina. Sakari Suominen on valittu SM-liigan parhaan linjatuomari Pentti Isotalo -palkinnolla vuosina 2015, 2016 ja 2017.


title: Color of Your Life

text: Color of Your Life () on puolalaislaulaja Michał Szpakin kappale, jolla hän edusti Puolaa . Kappaleen on säveltänyt Andy Palmer ja sanoittanut Kamil Varen.


title: Color of Your Life

text: Kappale kilpaili Eurovision laulukilpailun toisessa semifinaalissa, jossa se sijoittui kuudenneksi 151 pisteellä ja pääsi finaaliin. Finaalissa se sai 229 pistettä ja sijoittui kahdeksanneksi. Kyseessä oli erittäin kaksijakoinen tulos, sillä asiantuntijaraadeilta kappale sai vain seitsemän pistettä, kun taas puhelinäänestyksessä sijoitus oli peräti kolmas.


title: Golden Boy (palkinto)

text: Golden Boy on vuosittain toimittajien Euroopan pääsarjojen lahjakkaimmalle alle 21-vuotiaalle jalkapalloilijalle jakama palkinto. Palkinto jaetaan aina kyseisen kalenterivuoden perusteella ja sen valitsevat 12 eurooppalaisen lehden toimittajat.


title: Golden Boy (palkinto)

text: Palkinnon kehitteli italialainen sanomalehti Tuttosport. Jokainen lehti äänestää viittä mielestään parasta pelaajaa. Ensimmäinen saa kymmenen pistettä, toinen seitsemän, kolmas viisi, neljäs kolme ja viides yhden pisteen.


title: Golden Boy (palkinto)

text: Palkinto jaettiin ensimmäisen kerran vuonna 2003, jolloin sen voitti alankomaalainen Rafael van der Vaart.


title: Luettelo Ramonesin konserteista

text: Luettelo Ramonesin konserteista. Yhtye konsertoi 2280 kertaa. Alla on toistaiseksi lueteltu vain merkittävimmät esiintymiset ja Suomen-konsertit.